
Početkom burnoga našega sto- 
ljeća živjela je neka udovica sa 
sinom svojim Ivanom, mladićem od 
sedamnaest godina, u malenom i pri- 
jatnom, nu ponešto zaklonjenom 
seocu onkraj Kupe, nekoliko sati iza 
Severina ispod Julskih planina. Mala 
kula, gdje stanovahu, pa spomenuto 
seoce, to bi sve, što preostade udo- 
vici po smrti miloga supruga, koji 
prije godine dana umre, iješeći ju, 
i sina svoga blagoslivljajući i zakli- 
njući mlijekom materinjim: da uza 
sve protivštine toga života uvijek 
nastoji biti poštenim čovjekom. Po- 
kojnik — recimo, da se zvao prezi- 
menom Kuljanić — bijaše prije više 
godina sudac varmeđski, te radi 
pravdoljublja, poštenja, a osobito 
radi čovječnoga i uljudnoga postu- 
panja sa prostim narodom od njega 
opće štovan. Nu baš ova rijedka su- 

dačka prednost bila je uzrok, da se 
Kuljanić zamjerio — mogućnijemu 
plemstvu svoga kotara, koje ima- 
daše pravo izabirati častn:ke var- 
međske, te s toga nekoliko godina 
prije smrti svoje izostade prilikom 
izbora častnika. To se doduše kosnu 
srca njegovoga, nu bistar um. i čista 
savjest utješiše ga skoro rađi male 
te nesreće, koja se po ustavnom 
običaju mogla dogoditi svakomu, a 
kadšto baš najpoštenijemu čovjeku. 
Od to doba povukao se Kuljanić na 
svoje malo dobro, i tu je živio u 
okrugu mile obitelji svoje, baveći se 
gospodarstvom, a što opet odgaja- 
njem jedinca svoga, štono ga je 
— budući sam dosta izobražen — 
poučavao u praktične znanosti, što 
ih sada vijek naš s punim pravom 
zahtijeva od svakoga mladoga čo- 
vjeka, koji hoće da štogod postigne 
u svijetu. Kuljanić je među ostalim 
brižljivo nastojao oko toga, da ge 
nikakove predsuđe ne ukorijene u 
mlađahnom srcu sina njegova, pa 
zato ga je odgajao kod kuće i po 


Š 


ioi glavi, ne slijedeći primjer 
cetalih kakono: svojih, već udarivši 
u tom obziru neobičnom, pa i bo- 
ljom stranputicom. Tako je | mladi 
Ivan na radost roditelja svojih na- 
predovao, te dan na dan sve to više 
razvijao se duhovno i tjelesno. 

Jedva pol sata od dobarca Ku- 
ljanićeva stanovao je na svom ve- 
likom dobru, te u lijepom dvoru sa 
suprugom i malom svojom kćerkom 
Janicom bogati vlastelin Blagaić. On 
bijaše iskren prijatelj Kuljanićev još 
od mladih ljeta, gdje oba kao sau- 
čenici na zagrebačkoj akademiji i 
kao drugovi jedne tako zvane ka- 
merade u tamošnjem konviktu sklo- 
piše nerazdruživi savez prijateljstva, 
štono ga ne prekinu vrijeme kao 
obično, već ga učvrsti sve to većma. 
Blagaić bijaše također vrlo vrijedan 
čovjek, samo što se odviše ponosio 
bogatstvom svojim, i što je s toga 
cijenio, da u tom ponajviše sastoji 
sreća čovječja. Izvan toga bijaše 
Blagaić žestoke naravi, te bi znao 
planuti kao živa vatra, kad mu što- 

god ne bi posve po ćudi. Supruga 
njegova i Kuljanićeva bijahu tako- 
đer prijateljice. Obadvije bijahu do- 
bre i krotke duše, kojima bijaše su- 
prug, djeca, kuća i kućište, pa s 
tim skopčano gospodarstvo cijeli 
krug života. Uz to je obje resila 
prava ćudorednost, te nisu marile, a 
stranom nisu ni znale za tuđe obi- 
ćaje, za, novoukusne i skupe mode, 
za putovanja, izvanjske toplice, za 
plesove izvan kuće svoje, za kon- 
certe, opere, ašikovanja, migrain-e. 
pa Bog zna za što sve ne — što 
dan danas žalibože ženski naš spoi 
toliko zanima. Jezik hrvatski, kao 
materinji, bio im je u kući i izvan 
kuće miliji nego njemački ili fran- 
cuski; riječju: bijahu prave Hrvatice 
po starom kalupu, što ih sada na 
uštrb narodnoga našega, razvitka sve 
to više nestaje u domovini našoj. 
Ove obitelji sastajahu se gotovo 
svaki drugi treći dan ili kod Bla- 
gaića, ili pak kod Kuljanića. Muževi 
se tad obično pušeći duge svoje lule 
šetahu gore dolje po sobi, razgova- 

rajući se o svom gospodarsivu. Nu 
kadikad se prepirahu o znamenitim 
tadanjim političkim događajima pra- 
zneći uz to po koju čašu rujnoga 
vinca. Gospođe se iza toga zabav- 
ljahu u svojoj sobi o predmetih, koji 
se tiču njih ponajbliže, naime 0 
miloj svojoj djeci ili o kućnom go- 


. spođarstvu. 


Kazasmo, da se Blagaić i Kulja- 
nić o tadašnjih dogođajih političkih 
kadšto prepirahu, nu to će svatko 
dokučiti lako, kad primjetimo, da je 
Blagaić, kao čovjek žestoke i pone- 
što slavohlepne ćudi, u Napoleonu 
smatrao neki uzor, dočim je umje- 
reniji pa i učeniji Kuljanić, inače 
ustavan muž od pete do glave, sno- 
vite težnje Napoleonove naprečac 
osuđivao. Nu ove prepirke nisu ni 
najmanji uštrb nanosile staromu pri- 
jateljstvu i slozi obaju prijatelja, 
dapače bile su tako rekav duševna 
začina njihovih seoskih zabava. 


= Dočim su roditelji tako složno 
živjeli, naravno je, da im sei djeca 

Zzdružiše, dapače činilo se, da jedno 
bez drugoga ne može živjeti, tako 
se zaljubiše međusobno. Ivan bijaše 
za tri godine stariji od Janice, on je 
dakle kod raznih dječinskih igara 
bio učitelj i predvoditelj njezin. On 
se s njom natjeravao po vrtu, po 
prostranih livadah i obližnjih šumah. 
Kad bi Janica kadšto zaželjela oso- 
bito štogod, kao n. p. rijedak kakav 
cvijet, jagodu ispod gusta šikarja, 
ili lijepo kakovo voće sa visoka drva, 
to joj sve Ivan pribavi, makar više- 
puta baš krvavim i ozlijeđenim ru- 
kama. I to bijahu prvi pojavi me- 
đusobnoga i nevinoga dj etinjskog 
nagnuća, koje sve to većma ojača, 
pošto djeca ponarastoše. Roditelji se 
radovahu toj ljubavi djece svoje, vi- 
deći, da nevino to nagnuće ćud djece 
u nekom obziru oplemenjuje, pošto 
ih odvraća od mnogih drugih dje- 
tinjskih mana, kojima se rado po- 
vedu djeca živući ili posve na samu, 
ili pak u povećem društvu djece. 
Tako prođoše ljeta, te mladi Ivan 
navrši 16, a Janica 13 godina, kad 


12 


i i t ugrabi 
al eto iznenada nemila: smrt u 
oca Ivanova. Svaki čovjek, koji znar 
de. što će reći sretni život obitelj= 
ski, taj će lasno dokučiti, kako je 


nesretni i nenadani taj slučaj stra- 


šno uzdrmao udovicu i sina Joj. 


Ivan, budući žestoke nu ćutljive 
naravi, a uz to ponešto i zanesene 
mašte, htio je s prva da zdvoji od 
teške žalosti za neizmjerno ljublje- 
nim ocem svojim. Rascviljena mati 
Ivanova, kojoj je samoj trebalo 
utjehe, tješila je ipak na svaki mo 
gući način miloga jedinca svoga. . 


Vrijeme izliječi sve rane, osobito 
u dobe. mladosti, te tako malo LO 
malo i Ivana minu žestoka čuševna 
bol, nu osobit slučaj poda naskoro 
novi odlučni pravac čuvstvu njego 
vu. Bilo je od prilike dva mjeseca 
po smrti Kuljanićevoj, kad je io 
došavši opet k Blagaiću u pohode, 
šetao s Janicom po vrtu, te s njom 
cvijeće brao i u kite savijao. Ugodna 
ta zabava odvraćala ga barem po“ 
nešto od tužnih misli, dočim ga 

malko rastrese. Janica što vidi 
he se ivan prilikom Ford. 
: ave ponešto razvedrio, rađovala se 
tomu, pa zato da ga zabavi na drugi 
opet način, došavši s njim do kra 
koga i dubokog ribnjaka, stađe ' a 
nagovarati, da se malko. povezu S 
a oja Ivan je posluša, odveže ča- 
<. k stup privezar, te oboje sjed- 
2. nj. Ivan Je vješto veslao, do- 
se Janica s drugim veslom tek 
< monnjk Tako Prispiju do sređine 
jaka, gdjeno se Janici iznenada 
o izmakne iz ruku... Ona se 
tro sagne preko čamca, da opet 
Zea veslo, ali se na to užljuljani 
emac prevagne i Janica s vriskom 
pade u vodu. Ivan u isti mah baci 
koraj svoje, skoči za njom u vođu 
: prije nego li Janica sasvim utone, 
Vati ju, te kao vješt plivač s njom 
sretno pripliva k kraju, Sjeo j 
= naka časova uza se u rado 
sz. #-Ž J anica se onesvijesti sasvim. 
Za ee“ blagim lišcem svo- 
: de opljenim očima, raspuštenom 
okrom kosom, bijelom odjećom, 

što joj se mokra sasvim priklopi K 

tijelu, bijaše J anica nalik zaspaloj 

kakovoj povodnoj vili, o kojih naš 

narod pripovijeda, da ih ima u rije- 

kama i jezerima našim. Ivana nešto 

silno uzdrma, pošto pogleda pokraj 
sebe milo to djevojče, nu razabrav 
se, skoči na noge, zatim digne, te: 
u naručju svom odnese milu svoju 
družicu u grad, gdje se s toga do= 
gađaja odmah sve uzbuniilo. 


Kad pomislimo na to, da je Ja=- 
nica bila dijete bogatih roditelja, 
što ju neizmjerno ljubljahu, možemo 
si lako predstaviti, kako ih je dirnuo 
taj slučaj, koji bi bio mogao imati 
strašnih posljedica, da nije bilo 
Ivana i muževne njegove odvažnosti. 
Pošto Ivan pripovjedi, kako se sve 
dogodilo, stadoše ga plačući od mi= 
linja redom grliti i blagoslivljati ne 
samo roditelji Janičini, već i majka 
njegova, štono se tom prilikom ta= 
kođer desila u gradu. J anicu medu- 
tim smjestiše u krevet, gdje ju od- 
mah spopade ljuta groznica. Koćijaš. 

mae brž2 bolje upregnuti konje, 
e se u Karlovac odvesti po liječnika 
koji pošto Prispije i vidje, što je, 


odredi, što bi potrebito, te . 


ujedno ispovijedi, da će i 

. ispo! : e gospodičnu 
PO SVOj prilici još nekoliko om Spo- 
pasti &roznica, ali i to da će proći, 
te će se za osam dana, ako ne prije. 
za stalno moći pridići. Pa, zbilja kao 
što liječnik reče, tako je bilo. : 


Dok je Janica bolovala, morade: 


Ivan po naročitoj želji njezinoj ostati 
u gradu, te uvijek uza nju biti, pače 
većom stranom moradđe ju on i dvo- 
Titi, .što dakako Ivan Veoma rado 
Učini. Nu i roditelji Janičini rado 
pristanu na želju kćerke Svoje, zna- 
jući, kako se njih dvoje miluje i 
<. sai i oja imadu zahvalni biti 
om, im jedini i 
očevidne smrti. = U < = ika 
dana dogodi se često, da Ivan na 
samu ostade sa Janicom, pa kad bi 
e znala probuditi iz teška sna, te 
Progledati, vazda se uzradova, čim 
Opazi Ivana, kako brižljivo bdi sje- 

deć joj kraj uzglavlja. Tom prilikom 
Janica, svladđana nekim osobitim 
čuvstvom, uze često ruku Ivanovu, 
te ju stisne muče, na što Ivan vazda 
ručicu k sebi pritegne, te na nju pri- 
tisne plamena svoja usta, dočim 
Janica porumeni i oči obori. 


Krepka narav i brižljiva dvorba 
učine, da se Janica na opću radost 
zbilja za osam dana, kao što liječ- 
nik reče, zdrava  pridigla. Ivan se 
opet vratio kući. činilo se, kao da 
ga iz nova obrvala neka žalost, baš 
kao iza smrti oca njegova, samo što 
ova potonja žalost bijaše skrovna, 
tiha. Još se moglo i to opaziti, da 
Ivan tu svoju žalost i zatajuje, bu-: 
dući da je svakom prilikom nasto- 
jao, da se na licu ukaže onako ve- 
selim i bezbrižnim, kao što je znao 
biti prije. Da ga kako mine ta ža- 
lost, nastavljao je marljivo nauke 
svoje, a uz to je također revno po- 
đupirao majku u gospodarstvu, kad- 
što bi opet pošao sa starim španom 
Markom ćCordićem, uzev sa sobom 

dva svoja dobra kopova Sokola i 
Vidru, u obližnju goru, da tamo lov 
lovi. Ali badava! — ni to nije bilo 


kadro, da ga rastrese. — Kad je 
god na samu bio, dogodi mu se če-: 
sto, da se nešto duboko zamislio £ 


teško uzdisao. — Vedro mu lice 
mnokrat zastre tajna neka, tuga, na 
što se opet razvedri u jedan par, i 
stane kao oduševljen nešto ispred 
sebe  zboriti ili šaptati. Nu to bi 
uvijek trajalo samo kratko vrijeme, 


i pošto bi se razabrao, vratio bi se. 


opet bilo k svojim knjigama, nad- 


gledanju gospodarstva, ili u šumu 


za tragom zvijeri. Još i to valja na- 


pomenuti, da je Ivan od neko doba - 


sve to rijeđe polazio obitelj Blaga- 
ićevu, pa kad bi se god to dogodilo, 
bilo mu je vazda nekako teško na 
srcu, osobito ako se tom prilikom 
dogodi, da se šetao po vrtu s Ja-. 
nicom, o kojoj se reći može, da se 
isto tako i ona od neko doba znatno 
promijenila. Za čudo zbilja! — 
Oboje se ne šališe i ne natjeravaše 

po vrtu kao prije, već ponajviše 


muče usporedno hodaju, ne znajući 
pravo, o čemu da govore i čim da 
se zabave. Oboje se čuđahu toj 
promjeni. Janica je, doduše, nasto- 


jala da opet bude onako vesela, kao 


što bijaše prije, pa s toga višeputa 
započe pjevati koju lijepu narodnu 
pjesmu, ali joj u jedanput glas zape, 
a Ivan isto tako nije mogao da go- 
vori, ili da se šali onako bezazleno 
s Janicom, kao što se je prije šelio 
mnokrat. Kad im se slučajno suko- 
biše pogledi, porumenješe oboje, a 
kad bijahu na samu, tad opet stane 
čeznuti jedno za drugim. Ivanu se 
uz knjige i nauke više puta pred- 
stavi mila slika Janičina, te ga nije 
nikako htjela da mine, a Janica isto 
tako uz šivanje ili prelo — što u ono 
doba još ne bi sramotan posao za 
gospođe — često pomisli na Ivana, 
te joj se zaplete ili zakine konac, na 
što vazda potiho uzdahnu. — Ali što 
ću ovdje duljiti ono, što se prilikom 

u kratko reći može? Jesi li. mili 
čitatelju, opazio kadgod, kako se u 
proljeće pupoljak ruže, obasut ra- 
nom rosom baš kao sitnim biserom, 
stane razvijati, čim ga obasja prvi 
žarki trak sunašca ishodnoga ? ' 


Ako si to vidio, a to ne treba 
da ti kažem drugo, do jedino 
to, da se _ isto tako u  nevi- 
nim i mlađahnim grudima Ivanu i 
Janici . prijašnje djetinjsko  nagnuće 
Pretvori u ono gorko-sladko čuvstvo 
što ga ljudi zovu prvim pojavom 
ljubavi, što u. mlađahnom srcu u 
zgodan čas niče i procvate. — Obje 
majke nisu slutile ništa o tom, što 
se zbilo u srcu njihove djece, pa sve 
ako i opaziše neku promjenu u njih 
a to Ju smatrahu kao naravnu Do- 
ljedicu dobi njihove, budući da je 
Ivan nedavno već prevalio  sedam- 
naestu, a Janica četrnaestu godinu 
kadno obično u mladih ljudi prestaju 
djetinjske misli i igre. što se pak 
Blagaića tiče, on nije imao kada Tr 
viti se dušoslovnim kakovim razma- 

tranjem, jer njega nedavno, kao 
opće poznatoga štovatelja Napole- 
onova, u onom okružju imenovaše 
mair-om (sucem), te je mnogo vre- 
mena izbivao od kuće svoje, zabav- 
ljen poslovima novoga zvanja svoga. 


Sve to, što pripovjedismo do sad, 
dogodi se do onoga časa, gdjeno se 
počinje naša pripovijest; bijaše pak 
u jesensko doba g. 1809. 


Važna bi to godina!... Tko da 
je se ne sjeća? ... Upravo tada od- 
redi silni Napoleon carskim svojim 
dekretom od 14. X., da se unaprijed 
okružje Vilajsko, čitava Kranjska, 
Koruška, Istra, Rijeka, Trst, Pri- 
morje hrvatsko, Dalmacija sa svo- 
jim otocima, zatim sva civilna i 
vojna Hrvatska sve do Save — te 
pokrajine da se imadu nazvati »ilir- 
skim državama«. Ovim svojim 
dekretom  očitova Napoleon volju 
svoju, da se naime na temelju stare 


——— 

povijesti spomenutih pokrajina osnu- 
je nova i velevažna njihova buduć- 
nost. i 

I. 


Jesen spomenute godine bijaše 
već na izmaku, kad jednom Blagaić, 
došavši s puta, naglo u sobu stupi 
To je bilo u večer, kad je udova Ku- 
ljanićeva sa sinom svojim Ivanom 
upravo u dvoru na pohodu bila. 

»Dobar  večer!... Nosim vam 
dobre glase«, reče Blagaić, pokazu- 
juć nekakvo raspečaćeno pismo. . 

»Što je? ... Što je?« stanu u je- 
đan par svi pitati. 

»Kazat ću vam  odmah«, reče 
Blagaić, sjedne na stolicu, te pogle- 
dav Ivana prijazno i potreptav ga 
po ramenu nastavi: »Tiče se, da znaš, 
upravo tebe, moj Ivane«. 

»Mene?« upita. ponešto uzdrman 
mladić. 

»Ivana se tiče?« upita naglo i 
Janica; a radost joj sjevnu iz očiju. 
»A. nuđer mi kaži, mili tata, što je<. 

>Ti znaš, Ivane«, prihvati Bla- 
gaić svečano, pogladiv si polusijede 
brkove. »Ti znaš, da sam ocu tvome 
= Bog mu dao duši lako! — obe- 
ćao na smrtnoj njegovoj postelji, 
da ću kao vjerni prijatelj njegov za 
te očinski skrbiti, te oko toga na- 
stojati, da se — kad bude doba 
tomu — posvetiš čestitomu kakovu 
zvanju, gdje ćeš moći vlastitom 
snagom, kao pošten čovjek, danas 


sutra dotjerati do toga, da te bude . 


cijenio i štovao svatko«. 


»Znam ja to«, reče proplanulim 
očima Ivan, što ga duboko  dirnu 
uspomena miloga oca, »pa zato, ne 
zatežite, molim, već mi kažite ' što 
mi donosite«. i 


ša »Prije nego li što ću ti priopćiti 
Vijest, koju ti donosim, treba da mi 


očito kažeš, što ću te pitati... Kaži - 


mi, Ivane, bi li imao volje stupiti u 
Vojsku velikoga cara?« 


»Ha!« usklikne Ivan, skočiv ra- 
dostno na noge. »Vi na pol puta su- 

sretate moje želje, što ih tajno go- 
jim u grudi već od neko doba«. 

Mati Ivanova i Janica na ove ri- 
ječi problijede, a i gospođa se Bla- 
gaićeva uznemiri. 

»Dobro, kad je tako«, prihvati 
opet Blagaić veselo. »Ja sam se to- 
mu nadao unaprijed... Slušajte me 
dakle... Upravo sad dolazim iz 
Karlovca, gdje sam prekjučer gla- 
vom bio sa slavnim francuskim ge- 
neralom Marmontom, te njemu pre- 
poručio našega Ivana, kao mladića 
vrlo sposobna i izobražena, koji želi 
stupiti u vojsku carevu. Viteški ge- 
neral obeća mi, da će mi za koji dan 
moći kazati, što je odlučio u toj 
stvari. Nu na odgovor mu, hvala 
Bogu, nisam dugo čekao, budući da 
mi je već jučer po svom pobočniku 
poslao to pismo, u kojem određuje, da 
se Ivan ima primiti u slavno poznati 
vojnički zavod La Fleche zvani. Tu 
će se Ivan još neko vrijeme učiti 
vojničke znanosti, zatim pak, čim 
dobro svrši ispite, bit će uvršten, 
kao oficir, u francusku vojsku«. 





Ne mogavši Ivan dulje odoljeti 
ćudi svojoj, priskoči Blagaiću, te ga 
stane strasno grliti. 

»Stani, Ivane, ta nemoj me tako 
silno grliti... Boga mi, udavit ćeš 
me!... Nu gle, baš mi je milo, što 
ti pogodih žicu... Da, da: mislio 
sam već od neko doba na to, i eto, 
sad mi za rukom pođe sretno... 
Ti si vatren i odvažan mladić, a k 
tomu vedra glava, tebe dakle bez 
dvojbe sjajna budućnost čeka pod 
stjegovi slavodobitnoga orla francu- 
skoga... A sad mi kažite, žene, što 
ste tako onijemile, te preda se gle- 
date, kao da nam je Ivan osuđen na 
smrt ?« 

»A_ zar je to što bolje?« reče su- 
znim okom majka Ivanova. »Ah jao, 
jedini moj sine, zar si ti kadar osta- 
Viti majku svoju sada, gdje znaš, da 
nikoga na svijetu nema, do tebe je- 
dinoga, i gdje vidiš, da joj se sve to 
bliže primiče starost, gotova nemoć!« 

»Da, da«, primjeti drhtavim gla- 
som Janica, »ne bi lijepo bilo, da to 


26 


učiniš, Ivane..: Vjeruj mi, nama bi 
se svima na žao dalo«. 

»Promisli se, sinko«, primjeti ga- 
nuto i gospođa  Blagaićeva. »A ti, 
moj stari«, reče prama svomu su- 
prugu, »nisi trebao, da onako juri- 
šem navališ na njega... Promisli se 
dakle, Ivane, što radiš; znaš, da je 
bolja promišljena nego učinjena«. 

»Promišljeno je već, pa odluče- 
no«, odgovori oduševljeno i odvažno 
Ivan. »Tebe, mila moja majko, ču- 
vat će Bog, koji vazda bdi nad pra- 
vednim i dobrim, pa uza to će ti, 
ako bi od potrebe bilo, jamačno u 
pomoć biti ovi plemeniti ljudi, i 
vjerni prijatelji naše kuće«. 

»Tako, tako, Ivane, to će i biti, 
takomi duše!« poviče  ganuto Bla- 
gaić. | 

»što se pak mene tiče«, nastavi 
Ivan, »kažite sami, zar ne bi sra- 
motno bilo sada, gdje se cijeli svi- 
jet miče i kreće oko jedne sjajne 
zvijezde, oko Napoleona — Velikoga, 
da ja, kao mlad čovjek, čučim u za- 

pećku besposlen?... Ne, ne, to ne 
može biti! — pa zato, nemojte toga 
ni zahtjevati od mene. Sad je vijek 
radnje, vijek slave _ na oružju... 
Odvažna samo nebo štiti, štitit će 
dakle i mene, vjerujte! ... Moj otac, 
doduše, ne bijaše osobit štovatelj 
Napoleonov, te je osuđivao sva nje- 
gova djela osim jedino code civile, 
nu ja, akoprem oca svoga neizmjerno 
ljubljah, u tom obziru ipak nikad 
se re slagah s njime... O koliko- 
krat slušah vas, gospodine Blagaiću, 
sav ushićen sa strane, kad pripovi- 
jedaste o junačkim djelima velikoga 
toga muža... A sada da mislim dru- 
gačije?... Podnipošto!... Iskra, što 
je tad tinjala u grudima dječaka, 
buknu evo sada silnim plamom... 
Nemoj dakle tugovati, mila majko, 
već se za stalno nadaj, da će ti se 
za koje vrijeme tvoj Ivan ovjenčan 
slavom opet vratiti.« 

»Da, vratit će se — može biti«, 
primjeti Ivanova majka žalostno, 
»da se zatim opet na novo dijeli od 
mene«. 

»Draga gospođo«, reče Blagaić, 
»nemojte tako!... Ništa ne traje 
vijekom... A zar nije cijeli naš ži- 
vot nalik velikoj gostoljubnoj kući, 
gdje se svraćaju jedni, dočim ge 
drugi iz nje dijele. — Sastanak i ra- 
stanak, to je opća sudbina ljudska«. 


»A_ja' volim«, primjeti strastno 
Ivan, pogledav vatreno sa strane Ja- 
nicu, »da potražim drugdje u pro- 
stranom svijetu sreće, koja mi ovdje 
u dio pasti ne može«. 


»Jao, mili moj sine, evo vidim, 
da me ne ljubiš«, reče majka Iva- 
nova, krivo tumačeći riječi svoga 
sina, dočim  proplače —nadvlađana 
čuvstvom tuge. 

Ivan  priskoči, te stane grliti i 
tješiti majku, što je ostale nazočne 
dirnulo duboko. Sam Blagaić otre si 
dlanom oči, na što Ivan iza podu- 
ljega šutanja duboko ganut progo- 
vori: »Umiri se, majko moja, jer 
nije hasne, a što biti mora, neka 
budđe!... Što sam evo odlučio, od 
toga više ne odstupam, tako mi 

svete uspomene miloga oca!... Ne- 
mirnu ćud moju, zatim razne moje 
želje i težnje nadigrat će i umirit 
ponajprije bojni zvuci slave, što im 
se srce moje već unaprijed odzivlje 
radostno... 
naroda našega, štono dokazuju sve 
njegove dosadašnje naredbe. On ci- 
jeni i uvažava narod naš, osobito 
radi poznatog mu junaštva. I ja sam 
Hrvat, proslavit ću se dakle i ja, ako 
Bog da, pa će i mene zapasti od ca- 
reve strane zaslužena čast i slava... 
Živio Napoleon!« 


»Živio'« poviče ushićeno Blagaić. 
»Tako valja, sinko, tako!... Nemoj 
slušati žene, već unutrašnji glas, 
što ti veli. Žene, istinabog dobro 
kadikad misle, ali im se gotovo sve 
misli stječu u njihovom čuvstvu, a 
muž treba da vazda sluša, što mu 
pamet kaže. Krug djelovanja žen- 
skoga kuća je i kućište, muškoga 
pak — ako je tomu sposoban i ako 
hoće — čitav svijet... Tako mi du-= 
še, Ivane, baš si me divno razigrao, 

Veliki car prijatelj je 





bolje nego ikoji govornik u prija- 
$njim našim varmeđskim spravišti- 
ma... Ti si pravi sin prijatelja mo- 
ga  Kuljanića, pa zato čuj, što ti 
evo kažem«. To pošto reče, rado- 
sno se u krugu ogleda, te nastavi: 
»Ja sam, doduše, kojekakve osnove 
gojio o mojoj Janici, koja će danas 
suira naslijediti cijeli moj, hvala 
Bogu, dosta veliki imetak. Moja na- 
mjera bijaše, da ju dam za boga- 
toga kojeg vlastelina hrvatskoga, 
jer neka govore ljudi što im drago, 
— bogatstvo je ipak, ako baš ne 
jedina, a to jamačno velika poluga 
sreće na tom svijetu. A mogu uz- 
gredno i to reći, da već sada neki 
ljudi propitkuju za moju kćerku, 
akoprem je još premlada za uđaju 

Nu ostavimo to, već u kratko 
hoću samo to da kažem, što se na- 
vlastito tebe, Ivane, tiče... Ti si 
joj nedavno spasio život, već kao 
djeca gledaste se rađo, pa valjda 
ni sada jedno na drugo ne mrzite. 
Dakle čuj, šta odlučih u taj sve- 
čani čas: ako mi se za četiri go- 

dine dana kao kapetan s krstom 
.počasne legije vratiš, dat ću ti Ja- 
nicu, neka pođe. za te...« .., = 


) 

Svi se na ove riječi radosno pre 
nu. Janica, porumenivši kao rume« 
na ružica, obori glavu, a Ivan po- 
maman od radosti priskoči k Bla- 
gaiću, te poljubiv ga u ruku, reče 
strasno: »Gospodđine!. . Oče, evo 
vam ivrde vjere! da ću se ili za 
četiri godine vratit kao kapetan S 
krstom počastnim, ili — da će me 
kriti hladna zemljica, gdjeno će 
drugi krst naznačivati, da sam, isti- 
na, pao, ali ipak do smrti svoje 
vjeran ostao ljubavi i slavi«. Pošto 
izusti ove riječi, otrči iz pretijesne 
gobe napolje, da mu odlane na fri- 
škom zraku i pod vedrim nebom. 

III. 


Nedjelja dana jedva minu, od- 
kako bi u dvoru Blagaićevu odlu- 
čeno, da se Ivan posveti novomu 
zvanju svome, i eto — ta se od- 
luka na njemu već u toliko zbila, 
da se već bio na put dao u Fran- 
cusku. Ne treba nam. ovdje podugo 
pripovijedati, kako se Ivan prije 
nego li se na put dade, opraštao s 
milom majkom i cijelom  obitelju 
Blagaićevom, štono ga ukupno ot- 
prati do Rijeke, odkud je imao poći 
s nekim brodom put Francuske. Ne 
treba nam kazivati, kako ga je pila- 
čući grlila, blagoslivljala, a k tomu 
i zaklinjala majka, da joj piše če- 
sto, kako mu je majku tješila go- 
spođa Blagaićeva, kako mu je Ja- 
nica suznim i blijedim lišcem za 
znak uspomene potaino podala zla- 
tan prstenak, stisnuvši mu uza ito 
muče nu strasno ruku, zatim kako 

je napokon Blagaić Ivana i ostale 
hrabrio, akoprem je i sam bio ganut. 
Sve to potanko opisivati suvišno bi 
bilo, budući da se takova šta obično 
događa svagdje, gdjeno se rastaju 
ljudi, što ih skapča ljubav ili pri- 
jateljstvo. 

Ivan je skoro i sretno prispio na 
određeno mjesto, u carski naime 
zavod la Fleche. Tu je odmah sa 
svom mogućom marljivošću nasto- 
jao oko toga, da se izobrazi prama 
novomu svom zvanju, što mu je 
zbilja u kratko vrijeme tako dobro 
za rukom pošlo, da se za prvenstvo 
natjecao sa najboljim pitomcima 
zavoda, te ga zbog toga jednoglasno 
stadoše hvaliti svi učitelji i pogla- 
vari njegovi. Svatko se čudio mla- 
domu tomu Hrvatu, koji u kratko 
vrijeme preteče u znanju minoge 
svoje drugove, koji mu to nipošto 
ne upisaše u grijeh, dapače ga što- 
vahu svikoliki. Nitko međutim nije 
slutio, da Ivana što drugo do po- 
hlepe za vojničkom slavom potiče 
na toliku izvanrednu marljivost. 

Nikomu, ni na kraj pameti ne bijaše, 
da ga ponajviše na to potiče ljubav. 
Da, ljubav, divna ta čaralica, koja 
unije čudotvornom svojom silom 
— ako je samo prava _ i čista — 
svagdje slična, pače još veća ču= 
desa stvarati. 


Tako prode god. 1810. Ivan je 
spomenute godine često kući pisao, 
a majka njegova i Blagaić odgo- 
varahu mu svaki put, pače na nje- 
gov godovni dan, priklopila je i Ja- 
nica listu majke njegove mali listić 
ovoga sadržaja: 


»Mili moj Ivane! S najvećom 
radošću čujem svejednako samo do- 
brih glasova od tebe, što mi naj- 
bolje dokazuje, da me nisi zabora- 
vio, i da ti je u istinu stalo do toga, 
da se ispuni tvoja, a — zašto da 
tajim — i moja jedina želja. Bog 
uvijek one štiti, koji napreduju uz- 
dajući se u njega, te ih dovodi & 
cilju. Uzdaj se đakle i nadalje u 
pomoć njegovu i u svoje sile, pa 

napreduj što više bude moguće, da 
dokučiš cilj, za kojim si pošao. To 
iz svega srca želi 

tvoja Janica«. 


Nije moguće opisati radost, što 
ju poćuti Ivan, dobiv prvi taj listić 
od mile svoje Janice, koja ga je i 
onako kao uzorita kakova slika 
okruživala, te poticala na sve to 
veću marljivost. Taj listić smatrao 
je Ivan kao veliku svetinju, te bi 
ga uvijek uz onaj mali prsten, što 
ga dobi od Janice, nogio na svojim 
grudima, kao neki što nose čudo- 
tvoran kakav amanet, da ih od zla 
brani. A u istinu imađaše, ne toli- 
ko taj listić i prsten, koliko sama 
ljubav Ivanova prama Janici čudo- 
tvorne moći za njega, budući da ga 
je ne samo bodrila, da postojano 
ustraje i sve to bolje da napreduje 
na odabranoj stazi zvanja svoga, 
već mu je ta ljubav srce štitila od 
Svake nečiste misli ili strasti. Za- 
ista je divna moć prve ljubavi u 
mlađahnim grudima, jer ona ne 

samo što je najbolji štit proti nava- 
lama nečiste raskoši i pogibeljnoga 
lastovanja, kojima mladi ljuđi mno- 
krat žrtvuju sreću i zdravlje svoje, 
već ona priliči anđelu čuvaru, koji 
vođi vjerne svoje kadšto istina str- 
mom, uskom i trnjem obasutom 
stazom. nu vođi ih ipak  slavodo- 
bitno, jer ako i hoće da posrnu, a 
to im ona pruži čistu ruku svoju, 
te ih kao zlato ognjem očišćeno iz 
vira napasti slavno izvodi, a napo- 
kon daruje svojim rajskim daro- 
vima. 


Početkom g. 1811. stigao je 
Ivanu od majke žalostan glas, da 
je naime umrla gospođa Blagaićeva 
iza kratke bolesti, te da Blagaić sa 
Janicom gorko oplakuje smrt ple- 
menite te gospođe, za kojom je da- 
kako i majka Ivanova tugovala, bu- 
dući da joj pokojna bijaše najbolja 
prijateljica od mladosti pa sve do 
smrti svoje. I ovo je već druga 
gorka rana bila, što ju je oćutio 
Ivan iza smrti oca svoga, pa zato, 

da tim prije nekako pregori tu bol, 
podvosiruči marljivost svoju u na- 
uci, te se time duhom  primakne 
sjajnim onim dvjema zvjezdama, 
štono obasjavahu vidik budućnosti 
njegove, a te zvijezde bijahu: slava 
i ljubav. — Ah, blažen ti je sanak 
mladosti, gdje nam se često čini, 
kao da će slava i ljubav, nalik bli- 
zancima na noćnom svodu nebe- 
skom, vazda usporedo u životu na- 
šem ostati, uvijek vedro sjati, a ni- 
kad nepotamnjeti! — Ali drugo je 
ozbiljni život svakidašnji, drugo 
opet bujni onaj sanak, što ga često 
sniva neiskusna mladež, jer slava 
i ljubav rijetko kad do kraja uspo- 
redo ustraju, kadšto jedna ili druga 
između tih zvijezda potamni, a če- 
sto baš i obadvije, te gusti mrak 
tad zastre samotnu stazu života 
našega, a rascviljeno srce naše tad 
plače nad razvalinama lijepih nekoč 
nada svojih. Je li se _ ipak Ivanu 
ispunilo, čemu se nadao, to ćemo 
tek kasnije vidjeti. 

Kad je čovjek zabavljen bilo 
naukom, bilo drugim kakovim po- 


'slom, vrlo hitro mu prolazi vrije- 


me; to je iskusio i naš Ivan. 


I tako nastane g. 1812. — Silni 
Napoleon spremao se mjeseca trav- 
nja iste godine proti Ruskoj. Po- 
glavarstvo zavoda la Fleche dobi 
od cara nalog, da pitomci odmah 
podnesu izvanredne ispite, pa da se 
najsposobniji između njih odmah 
uvrste kao časnici u vojsku. Kao 
što car zapovijedi, tako je i bilo. 
Ispiti ovi biše u nazočnosti carevoj, 
te odličniji pitomci budu odmah na- 
imenovani časnicima. Ivan Kuljanić 
sa još tri do četiri druga svoja odli- 
kovao se osobito za toga ispita, te 
zato bude napose pohvaljen; dapače 
car sam, komu se dopao lijep i od- 
važan, a k tomu znanstveno  izo- 
bražen Ivan, pristupi naglo k nje- 
mu, potrepta ga po ramenu, te 
pogledav ga vatrenim svojim oči- 
ma, upita ga u kratko, da li mo- 
žebit želi stupiti u topništvo »arti- 

Herie  volante« zvano, što ga je 
ustrojio sam car, i što bi radi svoje 
vještine dovoljno na glasu. Ivan, 
uzdrman i ushićen od te carske mi- 
losti, radosno  privoli, te odmah 
drugi dan krasile su ga već zlatne 
naramice topničkog poručnika, Da 
je tim na osobit način odlikovan 
Ivan, to je ne samo on sam uviđao, 
već to uviđahu i njegovi dosadašnji 
poglavari i drugovi, koji se srdačno 
tomu radovahu. 

Ivan je zatim — koncem trav- 
nja — molio, da smije s dopustom 
na tri nedjelje dana poći kući, da 
posjeti majku, što mu poglavarstvo 
dozvoli, s tom ipak primjedbom, da 
* ge odmah, pošto rok dopusta isteče, 
bilo gdje bilo, pridruži arričre-gardi 
velike armade francuske, koja je 
već za koji dan imala krenuti put 
Njemačke. Ivan je putovao kopnom 
do Marsiije, a odanle morem do 
grada Rijeke. Nu akoprem je hitro 
putovao, to mu se ipak činilo, kao 
da putuje lagano kao puž. Pa sve 
da je u ono doba bilo željeznica 1 

parobroda, sigurno bi mu seito 
putovanje činilo odviše sporo, bu- 
dući da hitrina ni ovih  iznašašća 
novijega vremena ne bi bila kadra 
letjeti poput krilatih njegovih želja 
i misli. Nu to čeznuće Ivanovo bi- 
jaše sasvim naravno, jer dvije i po 
godine prođoše, odkako nije vidio 
majku svoju, Janicu, Blagaića, grob 
svoga oca, prijatno seoce i svu 
ostalu okolicu miloga zavičaja svo- 
ga tamo iza Julskih planina. On si 
je cijelim gotovo putem predstav- 
ljao, kako će se tamo svi uzrado- 
vati, videći ga iznenada u svom 
krugu, pa k tomu još kao poručni- 
ka glasovitoga topništva, i to po 
naročitoj volji carevoj. — Pošto je 
Ivan morem prispio do Rijeke, naj- 
mi tamo odmah kola, pa hajd pre- 
krasnim Lujzinim drumom put do- 
ma svoga! — 

ivan je na kolima zamišljen 
sjedio i svedj samo preda se gledao, 


te tako nije ni svrnuo okom na pu- 
sto i kamenjem obasuto Grobničko 

polje, štono se blizu Rijeke na li- 
jevo uz spomenuti drum nalazi. 
On se nije ni obazro kod Jelenja, 
da vidi odanie još jedanput modro- 
zeleno more u žlijebu Kvarnerskom. 
Isto tako nije opazio divlju roman- 
tičnost naravi kod visoke planine 
Osoj zvane, štono sa 3000 stopa 
nadvisuje površje morsko. Sve to, 
za svakoga drugoga putnika toliko 
zanimivo, nije tada ni najmanje 
dirnulo Ivana, jer njegove misli te- 
žile su  svedj naprijed, prevaljući 
gore i doline. Kočijaš,  podpomog- 
nut vinom iz čuturice Ivanove, po- 
godio mu je misli, te je stoga tje- 
rao čile konje svoje, čim opazi, da 
mu je već iza leđa Osoj planina, 
odakle se glavni drum ponajviše 
nizbrdice vije. Tako još za dana do- 
đoše putnici sve bliže onamo, gdje 
bi rodno mjesto Ivanovo. 

Upravo je zapadno sunce zad- 
njim svojim tracima pozlaćivalo to- 
ranj crkve, štono se viđao s druma 
tamo na desnoj strani, gdje se po- 
maljao iza gusta gaja na podnožju 

gore. Pošto Ivan opazi taj toranj, 
obuzeše ga razna čuvstva... A 
kako ne bi? — Ta to je toranj one 
crkve, gdje bi nekoć kršten on i 
Janica. Tik uz crkvu ovu nalazi se 
groblje, gdje počiva njemu otac, a 
Janici majka. Pa zato Ivan ondje, 
gdje put vodi s glavnoga druma u 
seoce, ne mogavši više odoljeti na- 
vali različitih  čuvstava, skoči S 
kola, te pješke pođe hitro naprijed, 
dočim su ga kola slijedila. 


U opće se opaziti moglo, da je 
narav opet progledala iza teškog 
zimskog sna. Blagi tihi večer pro- 
ljetni pokrio je svu okolicu. Zrak 
bijaše  napojen mirisom  raznoga 
cvijeća. Putem, kojim je Ivan žur- 
no naprijed stupao, cvale su miri- 
sne ljubice, a nuz mali potočić, 
štono se tamo pod brijegom romo- 
neć vije kroz grmlje i mahom obra- 
slo kamenje,  ponikoše hiljadama 
modre potočnice. Stari hrasti otaj- 
stveno šuštiše mladim lišćem svo- 
jim. Žutokljuni kos cvrkutajuć s 

grma prhne, te preko puta u gu- 
stu šumu poleti, dočim  pitomija 
zeba na hrastovoj grani iznad Iva=s 
na ostade sjedeći i pojući bezbrižno 
pjesmu svoju. U obližnjoj šumi 
zaguče grlica, dozivljući si druga u 
gnijezdo već  priugotovljeno, a po- 
nešto dalje prama selu čulo se, ka- 
ko prijatno klopoće mlin. Sve to 
neobično dirnu Ivana, jer sve bijaše, 
kao god i prije. Ništa se nije pro- 
mijenilo, a uz to bijaše sve nekako 
svečano, baš kao da je miloga svog 
znanca čekalo ljupkim proljetnim 
pozdravom. Došavši pobliže dvoru, 
popašti se Ivan, te pođe naglo iz 
obora prama dvoru, gdjeno ga prvi 
susretoše vjerni njegovi kopovi So- 
koi i Vidra, koji opazivši Ivana, od- 
mah k njemu priskočiše, te radosno 
lajući i repom mašući stadoše ska- 
kati oko njega i ruke _ mu lizati. 
Čuvši lavež pasa dotura se, noseći 
iz kokošinjaka jaja u košari, stara 
i jednooka majerica Dora, da vidi, 
što je. 

»Isuse i Marijo!« poviče starica, 
upoznavši Ivana, te hoteći sklopiti 
ruke, zaboravi na košaru, koja joj 
se u onaj par izmakne i — hrsk! 
— zajedno s jajima pade na zemlju. 
Sokol i Vidra stađoše odmah — 
valjda iz samoga veselja — bjelanj- 
ke i žutanjke istrtih jaja polizavati. 


»A što je do vraga, zar je Dora 
poludjela ?« poviče  —banuv — po- 
mamno na vrata iz dvora, stari špan 
Marko Cordić, nu pošto i on opazi 
i prepozna Ivana, veseo priskoči. »Ha, 
mladi naš gospodin!« poviče starac, 
hoteći Ivanu srdačno kao  nekoč 
podati ruku, nu vidjev na njemu 
oficirsku uniformu, ukoči se po sol- 
dački, uzme desnom rukom lulu iz 
usta, a lijevom dotaknuv se svoje 
crvenkape, kao da salutira, ozbilj- 
no reče: »Oprostite, gospodine po- 
ručniče!« — 

»Daj mi ruku, Marko!« reče ga- 
nut Ivan, gledajuć do sad muče, 
što se susljedice u kratki čas oko 
njega zbilo. »Daj mi ruku, dobri 

starče!« opetova, pruživ Marku de- 
snicu. 

»Molim, gospodine poručniče... 
I ja sam bio vojnik... Pa još k 
tomu kaplar... Ja znam, što će 
reći subordinacija«, odgovori Mar- 
ko, svejednako još nepomično pred 
Ivanom siojeći. 

»Pusti sad to na stranu, pa mi 
ruku daj«, reče Ivan. »Zar ne ču- 
ješ, što ti velim?« Na to Marko, 
videći, da i tu subordinacije treba, 
poda radosno žilavu svoju ruku 
Ivanu, koju mu on srđačno stisne, 
te zatim odmah skočiv u dvor upita: 
»A gdje je mila moja majka?« 


»Nema je kod kuće,  gospo- 


dine laj &. 





 >Pusti, molim te lajtmana«, pri- 
mijeti Ivan prijatno, »ja hoću da 
me zoveš, kao što si me zvao prije 

. A gdje je moja majka?« 

»Milostiva gospoja nalazi se da- 
nas od jutra tamo u dvoru gospo- 
dina Blagaića«<. 

»Ha, kod Blagaića ?« poviče ra- 


dosno Ivan. 


»Da, tamo je, gospodine — Iva- 
ne, te će se valjda skoro vratiti 
kući, buđući da je već zašlo sunce«. 


»Ja ću sam ići po nju«, prihvati 
Ivan živahno. 

»Ala će se tamo veseliti svi, 
navlastito milostiva naša gospođa i 
—« no tu nekako riječ zape Mar- 
ku; valjda se u isti par opet sjeti 
subordinacije. 

»Idem dakle«, reče smiješeći se 
Ivan, »a tebi, Marko, preporučam 
kočijaša moga, što eno upravo 
otvara ljesu. Dobro me je vozio, pa 
bih rado, da bude dobro podvoren on 
i njegovi konji«. 

»U našem dvoru bijaše do sad 
dobro primljen svatko, tko bi goder 
došao, ne će dakle ni po njega kri- 
vo biti«, reče Marko s nekim pono- 
som, dočim se Ivan već na put dao 
prama = obližnjemu dvoru Blagai- 
ćevu. 

»Vi me, Marko, uvijek korite s 
toga, što sam ćorava«, reče pošto 
Ivan ode, pristupivši opet majerica 
Dora, »a ja ipak prva ugledah mla- 
doga našeg gospodina«. 


»Ta da, i slijepa se kokoš kad- 
što namjeri na zrno«, odgovori po- 
rugljivo Marko, te time presječe 
daljni razgovor s govorljivom ba- 
kom, a zatim ode_ u kuhinju po 
ugljen, da si opet zapali lulu. 


Ivan je međutim žurno naprijed 
stupao prama dvoru Blagaićevu, te 
došav skoro onamo, prikuči se brzo 
i tiho, te uniđe u dvor, da ga nije 
opazio nitko. Skoro zatim preskoči 
kamene stube, te dođe pred vrata 
palače, gdje je znao, da se u to 
doba obično sakuplja cijela obitelj. 
Tu malko stane, te  prisluškujuć 
začuje, kako u sobi Blagaić na glas 
čita novine. — Srce Ivanu silno za- 
kuca u grudih, tako silno, da je mi- 
slio, pući će mu od radosti i milinja. 
Pošto se malko razabrao, zakuca 
na vrata. 

»Unutra!'« poviče Blagaić pone- 
što zle volje s toga, što ga je to ku- 
canje smetalo u čitanju milih mu 
novina, no iza toga Ivan već otvori 
naglo vrata, te stupi u sobu. 


»Ivane!... Sinko!,.. Hej, Iva- 
ne!« vrisnu i viknu radđostno u jedan 
glas, Janica, Ivanova majka i Bla- 
gaić, baciv novine i naočale svoje 
na stol. 


Svi priskočiše k milomu prihod- 
niku. Majka ga stane plačući od 
milinja grliti. Blagaić mu srdačno 
poda i stisne ruku, samo Janica — 
nalik slici sramežljive gorske vile 
— ostade stojeći za ocem u nježnoj 
djevičanskoj  zabuni. Jedan samo 
zamjeniti žarki pogled u Ivana L 
Janice bijaše tom prilikom. jedini 
tih, nu njima tim razumljiviji poz- 
drav duša njihovih. 

»A_ gle, što to vidim!« poviče ra- 
dosno Blagaić, koji se u toj odao 
snoj zabuni prvi razabrao. »Gle ti 
njega... Oficir, pa još kod topni- 

štva, i sve to prije 
momče, kako to?« 


»A zašto mi nisi javio, sinko, 
da ćeš doći?« upita ga u isti čas 
majka. 


»Sve ću vam redom kazati, dok 
se malko razaberem«, odgovori Ivan 
drhtavim od radosti glasom. 


»Sjedni amo do mene«, reče mu 
majka, namjestivši ga odmah uza 
se, držeći miu ruku objema rukama 
i gledajući ga suznim blagim okom 
materinjim. 

»Nuđer, Janice — a što si se 
tako zagledala u Ivana, kao da ga 
do sad ni vidjela nisi? — nuder 
zovni slugu, da nam donese večeru 
malo prije nego obično, jer putnik 
treba da se okrijepi«. Janica na 
riječi očeve porumeni, zatim hitro 
izađe iz sobe. 


Uz večeru, koja bude skoro za- 
tim đonesena, stade Ivan pripovije- 
dati, šta i kako je bilo u La Flech-u, 
što međutim ovdje, budući nam je 


reda... Hej, 

već poznato, ne ćemo opetovati. Ne 
treba nam dapače ni to napominjati, 
kako je Blagaića, poznatoga  obo- 
žavatelja Napoleonova, ushitilo, kad 
je Ivan stao pripovijedati, kako ga 
je car pohvalio i kao časnika uvr- 
stio u topništvo. Svaki čas Blagaić 
bi uletio Ivanu u riječ, pitajući ga 
bilo ovo pilo. ono. o caru, svom 
UZOTU. 


»Gle, Ivane«, reče sav ushićen 
Blagaić, pošto Ivan prestade pripo- 
vijedati, »ti si odmah s početka nad- 
krilio nadu našu, budući da si se 
znatno primakao k cilju... Tako 
valja, Ivane, to mi je drago!... A. 
ja, da znaš, što sam god rekao 
prije dvije godine dana, toga ni 
danas ne poričem... Razumiješ li 
me ?« 

»Razumijem«, odgovori radosno 
uzbunjen Ivan  pogledav Janicu i 
poljubi Blagaića u ruku. 


Poslije večere oprostio se Ivan 
i majka mu od Blagaića i Janice, 

obećavši im, da će sutra za stalno 
opet doći. 


Jasna mjesečina proljetne noći 
Sprovađala je Ivana i majku njegovu 
kući, gdje se opet oba na samu raz- 
govarahu do kasno doba noći. Me- 
đu ostalim pripovijedala je tom pri- 
likom majka Ivanu, da je Blagajić, 
odkako mu umrije mila supruga, 
višeputa tužan i zamišljen, i da ga 
takovom = prigodom jedino može 
razveseliti glas kakav o caru Na- 
poleonu, kao što to bijaše i prošle 
večeri, gdje ga izvan toga i dolazak 
Ivanov razveseli. 


Sutradan, kako bi dogovoreno, 
ode opet Ivan s majkom k milim 
svojim susjedom. 


Blagaić, da proslavi, kako valja, 
dolazak Ivana, budućega zeta svoga, 
pozva nekoliko prijatelja iz susjed- 
stva na ručak, gdje se dakako po 
staroj hrvatskoj navadi dobro jelo, 
pilo, nazdravljalo, a uza to i pje- 
valo gotovo do večera. 

Svi pozvani gosti bijahu dobre 
volje, samo u jednoga moglo se 
opaziti, da mu prijateljska ta gozba 
nije sasvim po ćudi, a to bijaše 
Luka Krivudić, bogat vlastelin iz 
obližnje okolice, koji je od neko 
doba često polazio Blagaića. | 

Krivudić bijaše poznat u cijeloj 
okolici kao  strastan,  naprasit i 
osvetoljubiv čovjek. Uza to bijaše 
ponosit, te bi prezirao svakoga, 
koji ne bijaše bogat ili ugledan, Pro- 
sti narod mrzio je na njega s toga, 
što je prije, nego li Napoleon osvojio 
ovu stranu naše domovine, do zla 
boga gulio i tlačio ubogi narod; 
plemstvo pak mrzilo je na njega 
radi nesnosne oholosti i naprasito- 
sti njegove, te mu se zato svatko 
rado uklanjao s puta. Svi su znali, 
da je Krivudić naletnica, te se bo- 
jahu svagdje s njime _ i to valjda 
zbog toga, što se potajno o Kri- 
vudiću glasalo, da je čovjek dvoli- 
čan i tajni agent, no čiji? — da li 
austrijanski ili francuski, to se nije 
moglo saznati. S toga uzroka čuvao 


53 





ga se svatko, bio privržen Francu- 
zom ili Austrijancem. — U ostalom 
bijaše Krivudić čovjek srednje dobi, 
te akoprem se o njem nije moglo 
reći, da je ružan, to bijaše ipak 
u toga čovjeka takovo lice, da je 
moralo svakoga, koji ga vidi, ne- 
ugodno dirnuti. Blagaiću, istinabog 
S počeika ne bijaše baš sasvim po- 
voljno, što je k njemu dolazio taj 
čovjek, nu malo po malo privikne 
se tomu, budući da se Krivudić 
kod njega vazda uljudno i čedno 
vladao, a izvan toga bijaše bogat 
vlastelin, što je, kako znamo, već 
samo po sebi mnogo važilo u Bla- 
gaića. Nije dakle čudo, što je Kri- 
vudića pošteni starac pozvao i na 
to veselje, misleći, da će mu time 
ugoditi. Nu kao što rekosmo, Kri- 
vuđić se nešto namrgodio, — nu 
zašto? — to nije nitko, pa baš se 
nije nitko ni brinuo za to, već je 
svak nastojao, da bude tim veseliji 
u društvu ostalih dobrih prijatelja. 

Poslije ručka razgovarahu se još 
neko vrijeme gospoda, pijući kafu 

i pušeći lulu duhana, zatim pak, 
oprostivši se redom od vrijednoga 
domaćina i sadašnje mlade doma- 
ćice, lijepe Janice, posjedaše u svoja 
kola, te svak ode svojoj kući. J edan 
između prvih, što odoše, bijaše Kri- 
vudić. Za oproštaja nije Ivana mi 
pogledao, a od Janice oprostio se 
posve hladno. 

Pošto svi gosti odoše, ostade 
Blagaić sam sa majkom Ivanovom 
u dvorani, jer Ivan i Janica već 
prije prilikom bučnoga odlaska go- 
stiju upotrebiše zgodnu priliku, te 
odoše zajedno u vrt. — Podugo mu- 
čeći jedno uz drugo šetahu, kad ali 
jednom oboje stanu pod nekom sta- 
rom sjenatom lipom. 

»Sjećaš li se Janice?« progovori 
najprije Ivan, »kako smo tu još kao 
djeca vijence pleli našim rodite- 
Hima.« 

»Kako da se ne ssjećam«, odgo- 
vori ljupkim glasom Janica, »ta 
ovdje baš na toj klupi — sjedila 
sam jednoč, kad si mi sav okrvav- 

ljen donio u gnijezdu dvije mlađe 
grlice, štono sam ih već odprije za- 


željela; a ti si mi ih tada pribavio, | 


akoprem s očevidnom pogibelju ži- 
vota svoga, jer tad si — sjećaš li 
se još? — pokliznuo tamo s one 
pećine, gdje bijaše u grmu gnijezdo 
pa si ozlijedio glavu i ruku«. 

»Kako da se ne sjećam!« odgo- 
Vori Ivan. »0 živo se sjećam: bla- 
ženoga tog časa, upravo kao da se 
sve prije nekoliko trenutaka zbilo 
.... Ta ti si mi tad u onom potočiću 

što nuz vrt taj teče, glavu i ruku 

studenom vodom oprala, te mara- 
mom svojom _ovila... Da zbilja, 
kaži mi Janice, živu li još one dvije 
grlice ?« 

»Živu dakako, te se ljube«, od- 
govori djevojka potiho, te obori 
glavu. 

»A ljubiš li ti mene, dušo duše 
moje ?« upita Ivan Janicu, dočim 
ju ogrli i na svoje grudi pritegne. 

»što me pitaš, Ivane, kad znaš« 
reče šapćući Janica, ali joj daljna 

riječ zape u grlu, jer s magnetičnom 
nekom silom pritegnuta, primakoše 
se već usta Ivanova k njezinim ko- 
ralnim usnam... Prvi blaženi i či- 
sti cjelov združi duše zaljubljenika 
— za uvijek... Trag sunašca za- 
padnoga obasja u onaj čas žarom 
svojim lijepi taj par, kao da ga 
hoće posvetiti i  zasvjedočiti mu > 
savez mlađahne ljubavi. 


»Djeco, ta gdje ste za Boga... 


Svuda vas tražim«, poviče blizu za- 


grljenih Blagaić. Ivan _i Janica 
skočiše na noge, te u isti par već 
pred njih stupi  Blagaić, noseći u 
ruci novine. 

»Hvo nas«, reče ohrabriv se naj- 
prije Ivan, »mi odavle gledasmo 
sunce, kako lijepo zahodi«. 


»Da, da, znam ja to«, prihvati 
smiješeći se i grozeći prstom Bla- 
gaić, »nu meni se sve čini, kao da 
je vama istom sada ishodilo sunce 

. Nu neka, pustimo to  sada!« 
Zatim starac nastavi ozbiljnije. »Ali 

sad čujte, što novine pišu. Tiče se 
to i tebe moj Ivane«. 


»Mene?« upita Ivan. »A kako 
to ?« 


»Slušaj, pa ćeš odmah znati ka- 
ko«, reče Blagaić, natakne svoje 
naočale i stane svečano čitati: »Nj. 
veličanstvo car Napoleon uputit će 
se već početkom . mjeseca svibnja 
t. g. u Dražđane, gdje će ga lijepo 
dočekati svi vladari, što spadaju k 
savezu renskomu, da se poklone ve- 
likom caru«... A sad slušaj, što 
među ostalim dolje niže veli: »Svi 
časnici i prostaci francuske vojske, 
što se sad s dopustom nalaze kod 
kuće, imadu se, ne gledaći na po- 
dijeljeni im rok dopusta, najdulje 
do 12. svibnja kod svojih zborova 
sakupiti«... Jesi li čuo, Ivane?« 


»Jesam  podpunoma«, odgovori 
ponešto  tronut Ivan, ali razabrav 
se hitro, nastavi: »Sad nije drug- 
čije, te ću i ja morati prije otići, 
nego li što sam  mislio«. To čim 

reče, pogleda Janicu, koja maiko 
problijedi. 

.»Tako jeste«, reče Blagaić, »još 
tri dana po prilici moći ćeš boraviti 
u našem krugu, nu dulje ne, ako 
želiš za vrijeme doći k svomu 
zboru«. 

»što mora biti, neka bude!« pri- 
hvati Ivan, dočim mu vatra sijevnu 
iz očiju. »Slava me zove, a kad 
zadovoljim njezin poziv, vratit ću 
se opet, ako Bog da, u vaš mili 
krug, da kiti lovora, što ju steći 
moram, = pridružim nježni vijenac 
ružmarina... Može biti, da ću se 
vratiti skoro, jer. s Rusijom bit 
ćemo, kako mislim, gotovi u kratko 
vrijeme«. 

»Da Bog da!« upane  Blagaić, 
»nu ja cijenim, da će biti ponešto 
mučan posao s Rusijom, premda ni 
malo ne dvojim o tom, da će i nju 
slavni Napoleon pobijediti. Ta o tom 
sumnjati bila bi grjehota; ali mučno 
će biti svakojako, jer je Rusija 
nepristupna zemlja svakomu tuđi- 

nu... Nu najposlije će i ona«, na- 
stavi oduševljeno, »sa svojim neiz- 
mjernim poljima, obasutim  snije- 
gom, sa svojom starom svetom Mo- 
skvom i s novim sjajnim Petrogra- 
dom morati Napolenu se pokloniti, 
kao što mu se već pokloniše prastari 
spomenici moćnih  nekoč Faraona, 
visoke naime piramide sred vrućih 
i pjeskovitih ravnina Nila, kao što 
mu se nadalje  pokloniše  vrletne 
talijanske planine, što ih do jedi- 
noga Hanibala nitko nije prelazio... 
Napoleonu ništa nije nemoguće! — 
Pa zato se za stalno nadam, da će 
on i silnu Rusiju pokoriti slavodo- 
bitnim svojim. oružjem«. 


Još bi bio nadalje Blagaić u 
zvijezde kovao Napoleona, da ne 
pristupi majka Kuljanićeva, s ko- 
jom zatim svi odoše natrag u dvore, 
te do večere prijateljski  razgova- 
Tahu o svačemu. — U takovim pri- 
jateljskim razgovorima vlada nepo- 
kvareni slavensko-patrijarhalni duh. 
Svak, komu je god naš seoski Žži- 





vot poznat, znat će, da slični raz- 


govori u prijateljskom krugu čine 
veoma ugodnim seoski naš život. 
Bog bi dao, da nam se tečajem 
vremena. i taj narodni običaj ne iz- 
gubi, kao što se izgubilo već mno- 
go toga, što sad jedva po imenu 
znamo. 

Nesretnu ili tužnu čovjeku po- 
lagano prolazi vrijeme, te se čas za 
časom vuče, kao crne magle vje- 
trom natjerane, ali najposlije pro- 
lizi ipak. Ali što da rečemo o 
sretnu čovjeku?... Njemu vrijeme 
nema mjerila, jer dan za danom 
tako hitro prolazi, kao da ga nose 
suncem obasjana krila ptice lasta- 
vice. Upravo tako hitro  prođoše i 
ona tri dana, što je Ivan još imao 
probaviti u krugu najmilijih mu 
ljudi na svijetu. Pošto pak ova tri 
dana prođoše, dijelio se Ivan od svo- 
jih. Bješe tu opet plača i uzdisaja 
dosta, jer je sad uz Ivanovu maj- 
ku i Janica _ očito suze ronila. No 
Ivan se najposlije ipak razabrao, i 
trgnuv se iz milih naručaja, na kola 

skočio i povikao: »Kočijašu, tjeraj!« 
— pošto izusti, već konji s koli po- 
letješe drumom. »S Bogom, Ivane: 

. S Bogom!« čuo je još uz štropot 
kola za sobom, dok se za koji čas 
i ti mili glasovi ne utišaše.. Siromah 
Ivan ne htjede ni obazrijeti se, da 
si time ne otešća rastanak. Srce mu 
je kucalo silno, te mu se činilo, kao 
da je rascijepljeno na dvoje: jedna 
pola vukla ga je silno natrag tamo, 
gdje mu se odzivala ljubav, a druga 
pola tjerala &a svedj naprijed ona- 
mo gdje ga očekivala slava. 

Putujuć neprestano  prispio je 
Ivan u određeno vrijeme k zboru 
maršala Ney-a, s kojim je skoro 
zatim krenuo put sjevera. 

IV. 


Dok se opet sastanemo s Ivanom 
na polju bojnom u sjeveru evropej- 
skom, treba da u kratko napome- 
nemo historijske događaje godine 
1812., koji ne samo što su u savezu 
S našom  pripovijedkom, već su i 
znameniti za svakoga Slavena. Na- 
pomenut ćemo ih tako, kao što su 
poznati i kao što _ ih napominju i 
opisuju suvremeni ljetopisi. 


Pošto je Napoleon došao u Draž- 
dane i tamo u društvu mnogih vla- 
sti svojoj podčinjenih vladara pro- 
boravio deset dana, krenu s ogrom- 
nom svojom vojskom put sjevera. 
Vojska careva sastojala je iz smje- 
se raznih naroda. Bilo je tu preko 
pol miliona vojnika, do hiljada to- 
pova i preko dvadeset hiljada rat- 
nih kola sa džebanom i ostalom voj- 
ničkom spravom. Lijevo krilo silne 

te vojske pod zapovijedju maršala 
Macdonalda protezalo se do Istoč- 
noga mora  (Ostsee), a desno pod 
zapovjedništvom Reynierovim  uta- 
borilo se ispod rijeke Bug zvane, i 
to upravo naproti južnomu odjelu 
ruske vojske. Glavni srednji odjel 
vojske predvodio je glavom car Na- 
. poleon, pa pošto je s njime mjeseca 
lipnja prebrodio rijeku Njemen, do- 
de s vojskom u nekadašnji glavni 
grad litavski Vilna zvani. 


Dolazak Francuza probudi opet 
u Poljaka nadu, da će s francuskom 
pomoću iz  razvalina svojih opet 
uskrsnuti stara Poljska. U toj nadi 
Poljake još većma ohrabri poznati 
onaj proglas Napoleonov, gdje se 
taj boj proti Rusom nazivlje »dru- 
gim ratom poljskini«. Pa zato od- 
mah onaj dan, kad je Napoleon do- 
šao u Vilnu, sakupljeni u Varšavi 
scbor poljski proglasi uskrsnuće 
Poljske, te među ostalim zaključi: 
da se ima ustrojiti glavni savez ili 
tako < zvana  general-konfeđeracija. 

Nema pera, koje bi kadro bilo opi- 
sati silno oduševljenje i veselje ži- 
vahnih i domoljubivih Poljaka, koji 
su smatrali Napoleona za novoga . 
Mesiju naroda poljskoga. Za zbilja, 
da je Napoleonu u ono vrijeme do 
toga stalo, da se cijeli narod polj- 
ski digne na oružje proti Rusa, to 
bi se zaista bilo dogodilo, nu Napo- 
leon ne bijaše nikad prijatelj općega 
kakovog ustanka ili narodnoga po- 
kreta, pa zato poljskim poklisarom 
reče: da on namjere njihove ne mo- 
že iz obzira prama Austriji odobriti 
i podupirati. Poljaci Napoleonu ne 
bijahu ništa drugo, do oružje dobro 
došlo, što ga on lukavo upotrebi za 
svoje sebične svrhe. S toga i nije 
čudo, što su zaslijepljeni Poljaci ne 
samo pod Ponjatovskim hrabro vo- 


jevali proti Rusa, već što je i cijeli 


narod poljski svakom prilikom znat- 
no podupirao Francuze proti Rusa, 
te tako u svem i svagdje na ruku 
bio svomu tobožnjem  izbavitelju. 


Oko sredine mjeseca srpnja kre- 

nula je svakolika francuska vojska 
uz strašnu kišu i oluju iz Vilne pra- 
ma Vitebsku. 
Napoleonova namjera bijaše, da 
osvoji Moskvu, >to srce ruskoga 
carstva«, kao što bi običavao sam 
reći; nu on nije ni s daleka pomislio 
na to, da će Rusi uz naravni položaj 
1 podneblje svoje dobiti silnoga sa- 
veznika, kojemu on ne će odoljeti; 
ali tako je i bilo. Drumovi bijahu 
svuda u najgorem stanju, što je 
dakako znatno  otegoćivalo savez 
vojske. Izvan toga bijaše mučno u 
pustoj neprijateljskoj zemlji priba- 
viti potrebitu hranu za toliku voj- 
sku. Mnoge vojnike francuske 8& 
toga spopade bolest, te su morali 
zaostati u bolnicama. Tadašnji za- 
povjednici ruske vojske Barclay. de 
Tolly i Bagration— inače tuđinci 
— ustručavahu se zametnuti boj s 
Napoleonom, već ga vabljahu sve 
to dalje u pustu zemlju. Kod Smo- 
lenska sraziše se prvi put neprija- 
jateljske vojske, i to dne 17. kolo- 
voza 1812. Nu pošto obje vojske 

čitav gotovo dan biše krvav boj, 
nije se pravo znalo, koja je stranka 
nadjačala. Smolensk je tom prilikom 
gotovo sav izgorio, a ruska vojska 
povukla se prama Moskvi. Poslije 
prvoga tog sraženja sa Rusima sa- 
zva Napoleon pod šator svoje bojno 
vijeće. Većina iskusnih francuskih 
generala svjetova tom prilikom ca=- 
ra, da se okani daljnjega rata, nu 
Napoleon — vazda svoje glave — 
odluči baš protivno, te ostade pri 
svojem: da će naime osvojiti Mo- 
skvu, gdje će  zimovati, te ujedno 
cara ruskoga Aleksandra prisiliti na 
to, da ga moli za mir uz uvjete, 
koje će mu diktirati Napoleon. Pre- 
ma tomu zaključku prevali francu- 
ska vojska rijeku Dnjepar. — U 
ruskoj vojsci i u narodu  stađe se 
tom prilikom pojavljivati opće ne- 
zadovoljstvo poradi oklijevanja gore 
spomenutih tuđih vojskovođa. Da se 
tomu za vremena doskoči i da se 
ohrabri cijeli narod, naimenova car 
Aleksandar u dobar čas po se i po 
carevinu svoju slavno poznatoga 

Kutuzova vrhovnim zapovjednikom 
cijele ruske vojske. Kutuzov bijaše 
čovjek razborit, dobar vojnik, opce 
štovan, te pravi pravcati Rus du- 
šom i tijelom. Pošto on primi vr- 
hovno vojvodstvo, pretvori se odmah 
dosadašnji rat ruske vojske u rat 
opće-narodni. Svuda, kud bi goder 
prolazila francuska vojska, uzmica- 
še pred njom stanovništvo pojedinih 
mjesta, sela i gradova, upaliv i uni- 
štiv prije odiaska svoga sve, što bi 
goder neprijatelju od kakove makar 
i najmanje koristi moglo biti. 


Kutuzovu bijaše stalo ponajviše 
do toga, da stare svete Moskve ne 
zauzmu Francuzi, pa zato stane s 
vojskom kod Borodina, te odluči, 
ovdje ponajprije da pokuša bojnu 
sreću. — 1 boj se tamo zametnu 
dne 7. rujna; boj zaista krvav i 
strašan kojemu u novijoj povjesnici 
ravna nema. Strašno gruvanje to- 
pova, praskanje pušaka, a uza to 
hrabreći glasovi zapovjednika jedne 
i druge stranke: »Vpered zamnoj!« 




















i >H avant!«, pa zatim juriš i udar 
bilo pješaka bilo konjanika, sve 
to razlijegalo se strahovitim urne- 
besom na daleko, dočim kroz gustu 
maglu od praha puščanoga, koji 
prikri svu bojnu  poljanu, ruski i 
francuski barjaci  provirivahu, kao 
jedra  skršenih brodova, što ih 
znadu progutati bijesni i silni valovi 
uzburkana mora. Stari još i sada 
gdjegdje živi vojnici pripovijedaju, 
da se kod Borodina zemlja pod nji- 
ma tresla od strašnoga boja,, a sun- 
će da se sakrilo za oblake, odkale 
bi se kadšto ukazalo nalik krvavoj 
kugli. Takav bijaše boj kod Boro- 
dina! — Nu kocka najposlije i tu 
pade, te Francuzi mejdan održaše, 
akoprem ih je ta slava skupo sta- 
jala, budući da ih je sila božja sti 
prilikom zaglavila. 


U boju kod Borodina. osvjetlao 
Si je junaštvom svojim  najvećma 
lice francuski maršal Ney, koji od 
Cara svoga zato i dobi naslov kneza 
Moskve. Izim Neya odlikovaše 

cira, koji je upravo pao, te uzjaha 
na nj, posrne na novo na dušmane, 
hrabreći svoje topdžije, na što du- 
šmani popustiše uzde i trkimice da- 
doše leđa. Maršal Ney bijaše neda- 
leko glavom svjedok toga junaštva, 
te zato, pošto boj minu, u svom iz- 
vješću među najboljim junacima, što 
se odlikovahu pod njegovom zapo- 
vijedju, dično napomenu  lajtmana 
Ivana Kuljanića. 


se također i drugi mnogi, kojih im 
na, mislim, da ne će toliko zanima 
čitatelja, koliko će mu valjda dra 
biti, kad mu kažemo, da na taj 

i našega Ivana Kuljanića  zapa 
lijep, nu krvavo zasluženi dio slav 
— Ivan je naime na lijevom i 
vojske odmah, kako se započeo b 
preuzeo zapovjedništvo nad bater 
jom, budući da mu je kapetan 

mah pao. Tom je dakle baterijo 
Ivan u odlučan čas s najveć 
hladnokrvnošću obližnju jednu bat 
riju rusku demontirao. Nu to još 
bi dosta, već kad je skoro zati 
jedan odvažan odjel ruskoga konj 
ništva jurišem navalio na tri 

sljednje ponešto od drugih udalje 
baterije francuske, među kojimi 

jaše i Ivanova, tad jedino primj 
junačke njegove odvažnosti sp 
ove baterije. Sa, sabljom u ruci d 
čeka Ivan neprijatelje... Konj p 
njim mrtav pade, nu on ne haj 
za to, na noge skoči spopade u i 
mah — akoprem i sam već ranj 
— uzde konja nekoga ruskog o 


U Napoleona bijaše hvale vri- 
jedna navada, da je svaki zločin 
odmah kaznio, nu isto tako znao bi 
zasluge osobito bojne, s mjesta sjaj- 
no nagraditi. -—— Odmah drugi dan 
poslije boja izdade car zapovijed 
vojsci, gdje joj najprije zahvali za 
stečenu slavu u. ime naroda  fran- 
cuskoga, zatim pak nabrajajuć po- 
imence najhrabrije među hrabrima, 
odlikova ih carski. Među ostalim 
bude u toj zapovijedi također napo- 
menut Ivan Kuljanić, te ne samo uz- 
višen na čast kapetana, već i naime- 
novan vitezom reda počasne legije. 


Ti 
79 





' at 





















Silno zakuca srce Ivanu, a oči 
mu se divno zakrijese, kad mu je 
patent kapetanstva i zasluženi red 
donio ordonanc-oficir maršala Ney-a 
pod šator, gdjeno je među ostalim 
bolan ležao s rane, koje dopade od 
tuđe sablje na glavi. Rana se bijaše 
pogibeljna, nu Ivana zato ipak spo- 
pade obična vrućica, te mu se tom 
prilikom pričinjalo, kao da uz nje- 
ga stoji mila Janica, zavijajući mu 
ranu, dočim je majka nad njim suze 
ronila, a Blagaić radosno prevra- 
ćao krstić počasne legije. 


Zdrava narav Ivanova učini, da se 
skoro u toliko oporavi, da je mogao 
slijediti francusku vojsku put Mo- 
skve, gdje bez svakoga odpora dne 
14. rujna uniđoše Francuzi, opojeni 
tobož svojim siavođobićem. Ali se u 
zao čas veseliše, jer se na brzo nji 
hova radost pretvori u žalost, bijedu 
i užas, pošto naime po naredbi car« 
skoga namjesnika Rostopčina stara 
sveta Moskva sa svih sirana stad 
gorjeti. Strašni požar,  podpirivan 

slučajno još i vjetrom, pretvori u 
kratko vrijeme cijeli gotovo grad u 
prah i pepeo. Sam stan careva — 
stari Kremlj — gdje je Napoleon 
mislio zimovati, postade tom prili- 
kom žrtvom nepobjedđivoga  plama. 
Vrijedno je, da navedemo ovdje. div- 
ne riječi neumrloga ruskoga pjesni- 
ka Puškina, koji o tom požaru ime- 
đu ostalim poje ovako: 


»Naprasno ždal Napoleon, 
Poslednim sčastjem upoennyj 
Moskvi kolenopreklonennoj 

S ključami starago Kremlja: 
Net, ne pošla Moskva moja 

K nemu s povinnoj golovoju. 
Ne prazdnik, ne priemnyj dar, 
Ona gotovila požar 
Neterpelivomu geroju! 

Otsele, v dumu pogružen, 
Gljadel na groznyj plamen on. 


Istinske zaista i važne riječi! — 
riječi, koje uzgredno gdjekojemu či- 
tatelju našem mogu i to posvjedo- 

čiti, što ruski spisatelj K. Polevoj 
veli: da je naime »ruski jezik spo- 
soban za izraz tankih misli«. 


Prilikom požara grada Moskve 
pogibe množina francuskih vojnika, 
jer kad bi ne slušajući časnika 
svojih — navaljivali u goruće kuće, 
da tamo pljačkaju, zateče ih smrt 
u plamenu i dimu, ili u potaji ođ 
ruske ruke. 





Iz svega toga vidjelo se, da je 
namjera Rusa uništiti Francuze na 
svaki mogući način. To bi bio morao 
uvidjeti i Napoleon, nu on toga ne 
uvidje, već se uzdadđe i nadalje u 
bojnu sreću, te ostade iza strašnoga 
tog požara još podpuna trideset i 
četiri dana u Moskvi, nadajući se 
svejednako, da će ga ipak car ru- 
ski moliti za mir. To  oklijevanje 
Napoleonovo bijaše međutim sasvim 
po ćudi zapovjedniku ruske vojske 
Kutuzovu, koji je baš želio, da Fren- 
cuzi dotle ostanu u Rusiji, dok na- 
stupi stroga zima. Pa tako je i bilo, 

jer tek koncem listopada krenu 
francuska vojska opet natrag. 


Neprijateljske vojske sraziše se 
opet kod sela Malo-Jaroslavec zva- 
na, i tu se opet zametnula strašna 
bitka, gdje ostađe puno više Fran- 
ćuza nego li Rusa. Poslije te bitke 
krenuše Francuzi put Smolenska. 


Mjeseca studenoga nastade grozna 


zima. Zaludu bi bilo, da tko pokuša 
opisati sve nevolje i bijede, što ih 
dosada morade pretrpjeti prije tako 
zvana velika armada francuska, od 
koje tad jedva sedmi dio preostade. 
Štogod zima, glad, slaboća i bolest 
ne uništi, to pokosi mač i olovo ru- 
sko, osobito pak strahovita koplja 
Kozaka, koji su Francuze na uzma- 
ku uzastopce slijedili, te ih uvijek 
uznemirivali. Strašno bijaše pogle- 
dati smrznute ili ubijene francuske 
vojnike, što ležahu na hiljade uz 
drumove i kojekuda po stepama ru- 
skim. Kud je goder prolazila fran- 


cuska vojska, bilo je gotovo sve 


pokrito mrtvim tjelesima ljudi, za- 

tim porazbacanim oružjem i osta- 
lom bojnom spremom. 


Kutuzov, da još većma razdraži 
i navrka narod proti Francuza, 
okrivi ih u svom proglasu, što ga 
u ono vrijeme izdade na ruski na- 
rod, da su oni _ upalili Moskvu. S 
toga stade i prosti narod ruski Fran- 
cuze na svaki mogući način progo- 
niti, dočim ih je Kutuzov s vojskom 
svojom neprestano slijedio,. te oio- 
vom i željezom svedj nove krvave 
žrtve doprinosio na žrtvenik domo- 
vine svoje. Slavodobitni prije Fran- 
cuzi sad ne bijahu drugo do jadni 
bjegunci u neznanoj tuđoj zemlji, 
gdje proti njima  ustade ne samo 
razdražen narod, već i narav sama 
silom svojih živalja. 


Kud bi goder prolazili Francuzi, 
rugao bi im se ruski narod, dižuć 
im na očigled slavoluke u slavu i 
čast cara svoga i Kutuzova. Svuda 
se slavila služba božja, gdje se kao 
kobni glas usuda  orila pjesma: 
»Blagosloven Gospod, što pohođi i 

. poznati 


M. 


pribavi izbavljenje ljudem svojim... 
Kako je slavan naš Gospod u Sionu!« 


Oko 15. studenoga dođe, gonje- 
na strašnom vijavicom i neprijate- 
tjem, tužna francuska vojska u Smo- 
lensk, pa pošto tu ne nađe očekivana 
oružja, odjeće i hrane, nastavi put 
svoj dalje. Neobična junačka djela 
maršala Davout-a,  Murat-a, Oudi- 
not-a, Victor-a i najhrabrijega me- 
đu hrabrima, naime Ney-a, ne ima- 
đahu drugoga uspjeha do jedino taj, 
da se još za neko vrijeme odgodila 
očevidna propast Francuza. Vojska 
francuska, akoprem oslabljena, uta- 
borila se ipak još jedanput blizu 
Krasnog-sela, gdje se s Rusi hrabro 
potukla, prokrčivši si time put do 
rijeke Berezine. 

Mi ovdje ne ćemo da opisujemo 
užasni, te čitatelju po svoj prilici 
prijelaz preko = Berezine. 
Groza čovjeka nehotice hvata, kad 
čita ili kad čuje o toj epozodi zad- 
njih ostanaka jadne francuske voj- 
ske. Pustimo dakle na stranu stra- 

šnu sliku bojne nevolje, koja će 
se sigurno spominjati i bez nas, dok 
bude svijeta i vijeka, te se vratimo 
opet k Ivanu Kuljaniću, štono ga 
izgubismo iz vida, dok pripovijeda- 
smo o vovećim događajima. 


Ivan je, kako znamo, pošto oz- 
dravi, pošao prama Moskvi. Poslije 
požara toga grada vraćao se i on 
pod zapovjeđu hrabrog  Ney-a sa 
arričre-gardom francuskom, koja se 
ponajviše bavila odbijanjem nepri- 
jatelja, koji su slijedom slijedili i 
vazda navaljivali. Ivan je tom pri- 
likom prisustvovao svakoj gore spo- 
menutoj bitci, pače i glasovitom 
onomu prijelazu preko smrznuta 
Dnjepra, što ga je maršal _Ney sa 
svojim zborom prevalio, uzbiv ju- 
nački Ruse, koji su stražili spome- 
hutu rijeku. Tu je svagdje Ivan bio 
glavom, te pretrpjev sve tegobe boj- 
ne, nekako sretno prošao, nu u spo- 
menutoj bitci kod Krasno-sela po- 
godi ga nesrećom zrno iz puške, na 
što se s konja sruši upravo kraj dru- 

ma, gdje i osta ležeć onesviješten 
među ostalim, što su pali ovdje mr= 
tvi, a što ranjeni do smrti, ili pak 
oboreni i umoreni od gladi, bolesti 
i teške nevolje. 


U općem metežu bojnom, u sil- 
noj toj bijeđi ne bijaše vremena, pa 
valjda ni volje, da se tko brine za 
koga, bio on časnik ili prostak. Sve- 
za vojnička tako zvanoga esprit de 
corps-a bijaše gotovo sasvim razu=- 
zlana. Jedan mrtvac ili ranjenik 
manje ili više, na to se nije pazilo 
tamo, gdje jednih i drugih bijaše na 
hiljade. U takovoj prilici svatko 
gleda, da kakogod spasi samoga 
sebe. 


Više sati prođe, odkako Ivan pa- 
đe. Bojne vike, a s njom prijatelja 
isto tako kao i neprijatelja nestade. 
gdjeno jatomice vrane i gavrani 
grakćući oblijetahu pale junake. Grak- 
tavim vranama  odzivahu se zavi- 
jajući glađni vuci, njušeći s daleka 
krvavu gozbu. 


19. 


Danak bijaše već na izmaku, te 
se već sumrak poče hvatati. Sve bi- 
jaše tiho i pusto, kao na veliku ka- 
kovu groblju. Sitan snijeg poče pa- 
dati. U jedamput začuo se neki tu- 
tanj najprije iz daleka, zatim pak 
sve to bliže, te se najposlije mogla 
razabrati neka skladna lupa: tup 
tup, tup tup, tup, tup... To bijaše 
kas konja upregnutih u lake saone, 
u kojima je sjedio neki ruski bo- 
ljar, ogrnut vučjim ćurkom: Koči- 
jaš njegov tjerao je konje sve već- 
ma, samo da još za sumraka pri- 
spiju u boljarevo selo, štono bijaše 
još dva sata daleko. Goso i kočijaš 
ne govorahu ni riječi, videći putem 
lijevo i desno mrtva tjelesa ponešto 
već posuta tankom i bijelom kopre- 
nom snijega, koji je padao. Groza 
poče hvatati obojicu, pa dočim se 
kočijaš svaki čas krstio, da ga po- 
nešto prođe strah, ogrnuo je i bo- 
ljar ćurak svoj malo čvršće, te na- 
makao kunu-kapu na oči, da ne 
vidi užasnoga toga prizora. 

Slučajno baš u onaj čas popusti 
nekakav remen na desnom konju. 
Kočijaš pritegne uzde, zaustavi ko- 
nje, te — akoprem nerado — ipak 
siđe sa saona, da remen opet zakva- 
či. Nu jedva što svrši taj posao, kad 
li on i goso njegov začuju, kako 
blizu njih netko  zavapi: »Bože, 
smiluj mi se!« U isti par opaze, 
kako neki ranjeni francuski časnik 
nastoji, da se pridigne iz jame po- 
kraj druma. Kočijaš se sav zgrozi 
od straha, te se opet stane krstiti, 
dočim boljar ne razmišljavajuć du- 
go, sa saona skoči, te milosrđem 
nadvladan priskoči k ranjeniku, 


- Boljar nije onda mislio na to, 
da mu je ranjenik neprijatelj domo- 
vine, već videć pred sobom jedino 
nesretna čovjeka, komu pomoći tre- 
ba, digne ga, te namjesti uza se na 
saonama, gdje iznemogla na novo 
časnika ogrne širokom svojom ćur- 
kom. Nemojmo ovdje potanko istra- 
živati, da li možebit boljara na sa- 
maritanski taj čin ljubavi ne po“ 


sa 


taknuše srodni zvuci, što ih izusti 
nesretni časnik, dosta je to, što bi- 
jednika spasi od očevidne smrti, te 
time u bitnosti stvari zadosta učini 
dužnosti čovječjoj. Tko bi stao sve 
ona svijetu potanko  rasuđivati, te 
prorešetavati svekolike uzroke ljud- 
skih tako zvanih velikih ili pleme- 
nitih čina, taj bi se najposlije uvje- 
rio, da mu posve malo čista zrnja 
iza takovog rešetanja prestaje, što- 
više dotjerao bi u svojoj kritici do 
toga, da bi morao osuditi mnogo, 
što je ipak u velikoj cijeni. U nas 
ljuđi nema podpunoga savršenstva, 
niti će ga biti ikada, pa baš zato 
nemojmo ga ni zahtijevati, već tre 
ba da se zadovoljimo time, kad vi- 
dimo, da se tko malo po malo pri- 
miče ograničenomu onomu savršen- 


stvu, što ga svaki čovjek može po- ' 


stići, komu je stalo do toga, da raz- 
vije prirođena dobra svojstva. Dok 
sastojimo od mesa i -od kosti, zaista 
anđeli ne možemo biti, već samo do- 
bri, plemeniti, a kadšto — akoprem 

rijedko — i mudri ljudi. Tko tvrdi, 
da možemo biti što više, taj je lu- 
đak ili licumjerni farizej, no bio 
jedno ili drugo, svakako mu se ukla- 
njaj... Daleko mu kuća! 


Nakon dva sata prispije sa ra- 
njenikom pred svoj dvor boljar, ko- 
mu bijaše ime i prezime Fedor vaj 
selo 


trović — Kurganov. Obližnje 
dvor boljarev bijaše već obastro 
gusti mrak i šutnja, kad psi — 


čuvši saone — zalaju, na što odmah 
hitre sluge sa lučju pohitaše gospo- 
daru svomu na susret, a lijepa mla- 
da supruga njegova išeta pred njega. 


»Zdravstvuj, Marja!... Kakovo 
poživaješ?« upita boljar suprugu još 
na saonama. 

»Po dobru, po zdrovu«, odgovori 
upitana umiljatim glasom _pristupiv- 
ši k saonama, ali se ponešto uplaši, 
pošto opazi, kako joj suprug iz ćur- 
ka svoga polagano razvija ranjena 
časnika francuskoga. Na znak go- 
gpodara svoga odnesoše poslušne slu- 

ge onesviještena svedj još časnika 
u gornji kat dvora, gdje bi odmah 
sve priređeno za bolesnika. Kurga- 
nov međutim  kočijašu svom zapo- 
vjedi, da odmah krene put obližnje- 
ga Krasnog sela po liječnika Hle- 
stakova, slugama pak pod prijet- 
njom najstrože  kaštige zabrani, 
da komu štogod kažu o nenadđanom 
tom gostu. Sluge iz dva razloga po- 
slušaše, prvo: što se zbilja bojahu 
kaštige, a drugo: što gospodara svo- 
ga radi dobrote i pravednosti njego- 
ve visoko cijenjahu, te kao oca što- 
vahu. 


Znam, da gdjekoji čitatelj naga- 
đa, dočim je drugi valjda već pogo- 
dio, da ranjeni časnik ne bijaše nit- 
ko drugi, već Ivan Kuljanić... Da, 
da on je bio, te sav ukočen tad u 
krevetu ležao i teško disao. 


' »Kak že eto slučilos?« upita po- 
tiho Marja supruga svoga, stojeći 
zajedno s njime uz krevet, gdje je 
Ivan ležao. Drhtavi glas i suzne oči 
mlade ove gospođe znaličnosti, već 


84 


iz iskrena sažaljenja, jerbo s lijepim 
njezinim tijelom bijaše spojena dc- 
bra, čista i krotka duša. — Kurga- 
nov u kratko pripovjedi miloj žen- 
ki, kako se slučajno namjerio na 
ranjenika, nu pripovijedao je i on 
na tiho, da ne probudi bolesnika, 
koji je — obasjan ponešto svijećom, 
— plemenitim nu blijedim licem 
svojim sve to većma poticao na 
iskreno sažaljenje Kurganova i milu 
mu suprugu. 

Nakon poldrugoga sata prispije 
liječnik Hlestakov, inače prijatelj 
Kurganova, pa pošto je  razvidio, 
oprao i zavio ranu ispod desnoga 
ramena Ivanova, izjavi, da tu nema 
pogibli nikakove, samo ako se s bo- 
lesnikom = bude postupalo onako, 
kao što bude on to određivao, što 
dakako svečano i radosno  obečaše 
Kurganov i Marja. 

Tek drugi dan iza teška i nemir- 
na sna od podpunih dvanaest sati 
osvijestio se Ivan ponešto. — On 
nije znao, gdje se nalazi i što se s 

njim od jučerašnjega dana dogodilo, 
dok mu pristupivši  Kurganov u 
kratko ne ispovjeđi sve, što se s 
njim zbilo. Ivan. mu na to muče 
stisne ruku za znak zahvalnosti; 
zatim pak, jedva okusi malo jela i 
pila, opet iznemogne, te ga spopade 
ljuta groznica. Rana, koje dopade 
kod Borodina i što ju još sasvim ne 
prebolje, zatim bojne tegobe, što ih 
je prepatio od ono doba, sve je to 
mnogo doprinijelo k tomu, da se 
Ivan, akoprem inače mlad i zdrav 
čovjek, ipak malo po malo opo- 
ravljao. 


Kurganov i Marja dvorahu ga 
međutim neprestano, kao rođenoga 
brata. 


Za tri nedjelje dana oporavi se 
Ivan jedva toliko, da se mogao dići 
u krevetu i pisati miloj svojoj maj- 
ći, pa i Janici, te javiti im, gdje i 
kako se nalazi. željno je Ivan izgle- 
dao odgovora, ali mjesec dana pro- 
đe, a odgovor ne prispije ni od maj- 
ke ni od Janice. Zatim je opet pi- 


še 


sao, i to ne samo majci i Janici, već 
i Biagaiću, ali badava, jer i drugi 
mjesec prođe, te odgovora opet ns 
bi ni od jedne strane. 


Već nastade treći mjesec. Ivan 
je već sasvim ozdravio, te odlučio 
da pođe kući. Neka tajna slutnja 
nukala ga neprestano, da se što pri- 
je vrati u svoj zavičaj. Bilo mu je 
upravo tako, kao da cijela sreća Ži= 
vota njegova zavisi o tom, Ali opet 
Ivanu bijaše teško, kad je pomislio 
na to, da će skoro morati ostaviti 
krug novih svojih prijatelja, koji su 
mu jako omiljeli. Bilo mu je kođ 
njih, kao da je među svojima više 
stotina vrsta udaljenim rođacima i 
zemljacima, a to ponajviše s toga, 
što je kod tih njegovih novih prija- 
telja vladao onaj isti prostodušni, 
srđačni i patrijarhalni duh, kao in 
domovini njegovoj. Izvan toga na- 
lazio je tamo istu gostoljubivost, 
iste gotovo običaje, a još k tomu 
srodni ruski jezik, što ga u kratko 
vrijeme već sasvim dobro nauči, ne 

mogav se dosta načuditi  krepkoći 


ujedno i blagozvučnosti toga jezika, 
što ga odsele do materinjeg svoga 
najvećma zaljubi. Sve to otegoćivalo 
je Ivanu odlazak, nu što je hasne, 
morao se ipak najposlije dijeliti 
ovdje, da onamo pođe, gdje ga skap- 
čahu svetije i starije sveze. 


Dan odlaska Ivanova prispije. 
Bješe to 28. mjeseca veljače godine 
1813. Kurganov dozove jednoga iz- 
među svojih podanika, inače vjerna, 
pouzdana, a uz to i veoma lukava 
mužika (seljaka), koji je imao od- 
vesti Ivana do preko granice rusko- 
poljske. Mužik dođe i Kurganov mu 
potiho povjeri, što je i kako s Iva- 
nom, te mužiku svečano naloži, da 
mu prijatelja sretno dovede do od- 
ređenoga mjesta. Mužik na sve od- 
govori kimanjem glave, što je zna- 
čilo, da je razumio gospodara svoga 
ida će biti tako, kao što on želi. 
Mužik zatim ode, ali se skoro vrati 
sa svojim  saonama i sa hitra čila 

dva konja, donoseći još k tomu či- 
tavu odjeću ruskoga mužika za Iva- 
na, da naime odjeven njome, svuda 
tim sigurnije može proći. Sam Kur- 
ganov ne dosjeti se tomu, te zato 
pohvaliv dosjetljivoga mužika, reče 
smiješeći se prama Ivanu: »Ne da- 
rom jest pogovorka: cygana naduet 
žid, žida obmanet ruskij mužik, a 
už ruskago to mužika sam čert ne 
provedet.«  — Sreća i Bog, što je 
mužiku na um palo pretvoriti Ivana 
u druga svoga, jer da se Ivan u "m 
doba na put dao u odjeći franc dsej 
ga časnika, jamačno bi ga bio gdje- 
god ubio prosti i svedj još prou 
Francuza razjaren ruski narod. 
Kao da se rođena braća jedno 
od drugoga dijele, tako se oprašta- 
hu Kurganov, Marja i Hlestakov S 
Ivanom. | 
»Zdravstvuj!... Zdravstvuj!« bi= 
jahu posljednje riječi, koje sr ma 
šući rukami još iz daleka dozivahu 

prijatelji, dok najposlije Ivana — 
pretvorena u ruskoga mužika — ne- 
štade iza bližnjega luga. 


V. 


A što je bivalo iza toga daleko 
od Rusije tamo na jugu hrvatskom ? 
— što je bivalo s majkom Ivanovom, 
sa Blagaićem i njegovom ljubeznom 
kćerkom, odkako se posljednji put s 
njima rastadosmo ? 


Evo, što se dogodilo. Odkako se 
Ivan udaljio od njih, opet se pono- 
vi u dvoru Blagaićevu, a i u dvoru 
majke njegove obični seoski život, 
samo što ođ ono doba zavlada neka 
tišina u tom prije živahnom seoskom 
životu. Blagaić i Janica sastajahu 
se s majkom Ivanovom češće nego 
prije, pa tom prilikom vazda spo- 
minjahu udaljenoga Ivana. i družina 
njihova razgovarala bi se mnokrat 
o Ivanu, koga je svatko ljubio i što- 
vao. Staromu Marku naoblačilo bi 
se gotovo svakiput čelo, kad bi go- 
der o Ivanu govor, te je tamno ispred 

sebe gledao, pa ili mrmljao nešto, ili 
pak posve šutio. činilo se, kao da 
mu ti govori dosađuju, akoprem je 
svatko znao, da Marko Ivana pazi 
kao oči u glavi. Nu uzrok tomu ne 
bijaše drugi van taj, što ga Ivan 
nije poveo sa sobom na vojsku, kako 
je to starac želio. Pa je to Marka 
peklo, jer odkada vidi Ivana kao 
oficira, malo da ne poluđi od rado- 
sti, a kad je Ivan posljednji put 
otiš>o. htio je Marko na svaki način 
da prati u rat mladoga svoga gospo- 
dina, da s njime pod stare svoje 
dane na novo dijeli pogibli bojne, 
starcu još i sada mile. — EH što će- 
mo, kud će suza nego na oko! 


Tako jednom poslije ručka u 
družinskoj sobi Marko opet stade 
psovati  majericu Doru, veleći ioj, 
da je ćorava žena, a krnj lonac go- 
tova šteta. To zapeče Doru, te se 
ojunači i ona, pa prkosno pred osta- 
lom družinom Marku odgovori: »A 
što me opet psujete?... Zar sam ja 


kriva, što vas nije poveo sa sobom 

mladi gospodin?... Ta hvalite Bo- 
gu, što on toga ne učini, jer vii 
onako više niste. ni za kakav boj«. 


»Šuti, bako«, reče ljutit Marko, 
»prigledaj, što ti rađe pilići i tuke, 
a za mene se ti ne brini. U mene 
još svejednako kuca junačko srce, 
Bio sam soldat, a k tomu još kaplar, 
to treba da znaš,pa zato se ne pla- 
šim boja«. 

»Da, da«, primjeti opet Dora, 
ohrabrena — podsmijevanjem, ostale 
družine, »hoće puška, hoće, ali nije 
kremena«. 


Na ove riječi stane se sva dru- 
žina rezgotom smijati, a Marko pla- 
ne kao živa vatra.  »Šuti«,  ciknu 
starac«, pa se čuvaj puške čađavi- 
ce... Vrazi te odnijeli!... Idi na 
svoj poso!« 


»Ala ste dosjetljivi kao šipak —« 
reče opet Dora, nu riječ joj zape, te 
hitro izmakne na vrata, jer opazi, 
kako se Marko već latio drvene ku- 
hače sa stola. 

»Dokle »* trajalo, dotle lajalo, a 
kad nestalo onda prestalo«, prihvati 
Marko, zatim ustane, te ode u ku- 
hinju, pa pošto si zapali lulu, otiđe 
prigledavati gospodarstvo. 


Slični polusmiješni prizori ponav- 
ljahbu se često u dvoru Kuljanićevih, 
dočim u ostalom ovdje i kod Blaga- 
ića, kao što već rekosmo, zavlada 
neka. tišina, što ju u ljetno stalno doba 
oživljavahu pjesme ladarica i žete- 
lica, zatim rog ili žveglica, koji se 
vraća sa stadom, u zimno pak doba 
pjesme prelja u družinskoj sobi. 

Za neko vrijeme, pošto Tvan ode 
u boj, počeo je opet Krivudić dola- 
ziti u dvore Blagaićeve. S početka, 
istinabog, dolazio je rjeđe, nu malo 
po malo sve to češće, a za mjesec 
dana od prilike dolazio bi gotovo 
svaki dan. Kad bi goder došo, znao 
bi kojekakve novosti pripovijedati 
Blagaiću, a izvan toga donosio bi 
Janici svakiput kakav mali dar, bi- 
lo rijedak cvijet ili kakovo osobito 
lijepo voće, bilo pitomu vjevericu, 

par kanarskih ptica, ili što slično, 
samo da joj se time kakogod omili. 
Janica je doduše iz uljudnosti pri- 
mala svekolike te darove, ali ih je 
uvijek primala s tajnom nekom mr- 
žnjom, te bi sigurno svakiput naj- 
rađe bila darovatelja s mjesta vra- 
tila dar, da se nije bojala, da će ga 
time uvrijediti, a ujedno ražaliti oca 
svoga, koji se sve to većma sklonim 
pokazivao Krivudiću, što ga osim 
Janice ni Ivanova majka ne mogaše 
trpjeti. 

Blagaić u početku zime poče 
nešto bolovati, a k tomu dopirahu 
putem novina i do njega sve to gori 
glasovi iz Rusije, što je također 
mnogo doprinosilo _k tomu, da je 
starac — i onako boležljiv — dan 
na dan bivao sve to zlovoljniji. Sko- 
ro je došlo i do toga, da starcu go- 
tovo nitko nije ugodio do jedinoga 
Krivudića, koji proračunanim nasto- 
janjem starca sasvim  zaokupi, te 
predobi na svoju ruku. Janica je 
opazila, da joj otac od neko doba 
ne će da spominje Ivana, o kojem 

se prije tolikrat rado s njom razgo- 
varao. To isto opazi i majka ivando- 
va, te joj se izvan toga činilo, kao 
da je Blagaić prema njoi nešto 
ohladnio, pa s toga bi bila rjeđe po- 
lazila dvore Blagaićeve, da ioj nije 
do Janice, koja ju stade živim Bo- 
gom zaklinjati, da je ne ostavi same 
uz boležljiva oca i nesnosna Krivu- 
dića, koji jedino na čitavom svijetu 
omrznu toj djevojci krotke i golu- 
binje ćudi. 

Poslije požara grada Moskve ra- 
znijeli su se svuđa žalosni glasovi 
o vojsci francuskoj. Na  Blagaića 
djelovahu, kako već rekosmo, ove 
vijesti baš zlo i naopako, jer zla vo- 
lja i bolest pogoršavahu se u njega 
znamenito od to doba. Janica i mati 
Ivanova plakahu munokrat zajedno 
poradi toga, tješeći se međusobno, 
akoprem ih kadšto spopanuše stra- 
hovite misli. A kako nebi, kad o 
ivanu ne čuše ni riječi! — Od niku- 
da ni glasa, da li je živ ili mrtav. 
U iom očajanju bi ih sigurno utje- 
šili listovi, što ih, kako znamo, Ivan 





pisao iz Rusije, ali tim listovima ža- 
libože ne bi nigdje traga. Krivudić 
je tom prilikom također gospođe 
iješio na svaki mogući način, i to 
tako srdačno i umiljato, da nitko 
na to ni s daleka ne pomisli, da bi 
to moglo biti pretvaranje. 


Jednom o podne — bijaše upravo 
koncem mjeseca siječnja god. 1813. 
— dođe Krivudić iz Karlovca, te 
donese odanle nekakav list, koji je 
došao poštom do Karlovca, a glasio 
na Blagaića. Janica i majka Ivano- 
va bijahu tom prilikom upravo kod 
bolesnika. Starac, kako je ležao u 
krevetu, primi od Krivudića list, ali 
mu ga odmah vrati. »Molim vas, 
moj Krivudđiću«, reče bolesnik, »oči 
su mi oslabile, čitajte vi?« Krivu- 
dić uze i razpečati list, pa pošto u 
nj poviri, strese se, kao da se pre- 
pao, zatim muče opet preda list Bla- 
gaiću, naznačiv mu prstom dva tri 
redka u listu. Blagić natakne nao- 
čale, te stane čitati potiho, ali jedva 
što pročita naznačene  redke, pade 

mu pismo iz ruku. Starac se strese, 
zatim suznim okom pogleda majku 
Ivanovu i Janicu, te ne rekav ni 
riječi, teško uzdahne. 

" Krivudić je stajao sa strane, kao 
da se tobož nešto zamislio, ali ispod 
gustih obrva vrebao je rek bi mač- 
jim očima na ostale. 

»Za Boga, što je?... Što je, ka- 
žite nam!« upitaše u jedan glas Kri- 
vudića gospođa Kuljanićka i Janica, 
što ih spopade slutnja strahovita. 


»Ah nemojte me pitati«,  odgo- 
vori Krivudić, izvadiv iz džepa ma- 
ramu, te obori glavu. 

»Kažite, ako Boga  znate«, uze 
opet Krivudića pitati majka Ivano- 
va, »kažite, nije li možebit o mojem 
ginu štogod? Zašto šutite sve- 
jednako? ... Je li barem živ ?« 


»On je«, reče muklo  Krivudić, 
taruć si maramom suzne tobože oči, 
»on je, da znate. kad već znati 
svakako želite... da, on je u bitci 
kod Krasnog-sela, slavno kao junak 

borivši se, smrtno. ranjen pao, i sko- 
ro zatim preminuo«. 


Janica i majka Ivanova zavrisnu. 

— Janica uzdrhta kao šiba na vodi, 
zatim se onesviještena majka Iva- 
nova na obližnju stolicu spusti. Bla- 
gaić si rukama zatre blijedo i suho 
lice. Krivudić međutim još jedanput 
sve redom pogleda, zatim  zažmiri 
lukavo i stisnuv usnice, ode tiho iz 
sobe. 


Duga i strašna stanka nastade 
u sobi. Janica se osvijesti najprije, 
te uzevši zatim onesviještenu majku 
Ivanovu za ruku, ode s njom u svoju 
sobu, gdje obje stanu plakati gorko. 
Plač taj olakša im ponešto, tešku 
bol, što im je osjećalo srce s nena- 
dane i strahovite vijesti. 


Već odprije bijaše u oba dvora 
miran i tih život, nu odkako spo- 
menuta vijest stigne o smrti Ivano- 
voj, zavlada tu tišina grobna. Na- 
rodne pjesme, što ih je prije više put 
bilo čuti u dvorima, ne oriše se više. 

Sva družina žalila je miloga i do- 
brog mladog gospodina. I stari Mar- 
.ko promijeni se znatno, jer ne samo 
što se s majericom Dorom sasvim 
pomirio, te pristao od to doba za- 
dirkivati u nju, već odkako je sta- 
rac razumio, da je mladi gospodin 
poginuo, znao bi, umjesto da ide 
prigledavati  težake, sa Sokolom i 
Vidrom otići u goru, tamo tobože 
da lov lovi. Mnogokrat ga ne bijaše 
rući u do kasno doba noći, a kad 
bi i došao, donio bi sigurno svaki- 
put — praznu torbu. Još i to uzgred- 
no o Marku napomenuti valja, da se 
sasvim  okanio običnih  soidačkih 
psovaka i kletava, zatim da je po- 
čeo češće polaziti službu božju, što 
prije ne učini izvan na Božić ili 
Uskrs. 

Krivudić bijaše između svih je- 
dini, koji se potajno radovao dobro- 
mu uspjehu paklenih svojih spleta- 
ka, jer da je taj čovjek strasno lju- 
bio Janicu, a uza to i za tim težio, 
da zadobije s rukom Janičinom da- 

nas sutra i njezin imutak, to je valj- 
da čitatelj unaprijed pogodio isto 
tako, kako i to, da je Krivudić — 
pošto Ivan ode u Rusiju — za stalno 
odlučio, da na svaki način u odsut- 
nosti Ivanovoj postigne cilj svoj, 
bilo to dobrim ili zlim načinom. S 
toga je listove, što ih Ivan pisa 
kući, primao s pošte, te pošto bi ih 
pročitao, uništio. Zatim je iskrivlje- 
nm pismom napisao list, tobože u 
ime Kurganova, poznatoga mu iz 
listova Ivanovih, te predao ga, kako 
znamo,  staromu  Blagaiću. Od to 
doba lisičio je još više nego prije 
oko Blagaića, dočim je Janicu pod 
izlikom najiskrenijega prijateljstva 
tješio na svaki mogući način. Znao 
je taj čovjek dobro, da na njega već 
odprije mizi Janica, pa je s toga 
odlučio poći osobitom stranputicom. 
On je naime sam često Janici Spo- 
minjao Ivana, hvalio ga, te žalio 
Više put suznim očima. Tim načinom 
namjeravao je steći najprije povje- 
renje, zatim pak sve malo po malo 
i prijateljstvo  Janičino, što mu u 


161 


istinu i za rukom pođe, jer dna 
zlena djevojka mislila, da s mi 
dić zbilja prijatelj njezin o : 
S toga znala je višeput da jo I 
sebe, što je krivo sudila o ton i 
vjeku. Ali čudnovato! POD E a 
bro plemenito srce Janičino eia 
dića nije više osuđivalo, to ga pK ba 
ka tajna slutnja njezina ipal r 
jednako korila S licumjerstva iz 2: : 
—— Dok je Janica jade svoje pri s 
ćivala majci  Ivanovoj, te Zisa : 
plakala, činilo se, kao da je _ 
dić s Blagaićem nešto priredio i . 
govorio, što je jednomu i pogo 
po volji biti moralo, budući da koi i 
slutiti moglo iz njihovoga medđus 
bnog prijateljevanja. 


ho aa 
ićev. Kćerka nje ; 

S o običaju čaja 

prilikom očitova joj otac š J odi e 

želju svoju bez okolišanja. e a sa 

bijaše, da Janica pođe za Krivu za 

koji ju je u njega već zaprosio. e 
nica na očitovanje oca svoga u p 

mah onijemi, jer ju uzdrmaše razna 
čuvstva, nu pošto ju stari i bolesni 
otac drhtavim glasom stade moliti, 
da mu prije smrti ispuni jedinu tu 
želju, odluči Janica, svlađana čuv- 
Stvom djetinjske ljubavi, žrtvovati 
8e želji miloga oca svoga. I tako bi 
ustanovljen rok vjenčanja na Josi- 
povo, to jest na 19. ožujka, na go- 
dovni naime dan Blagaićev. 


Krivudić je poskočio od radosti, 
čuvši od Blagaića, da. je Pprivoljela 
Janica, a Blagaiću bijaše to tako- 
đer milo, i to ponajviše. s toga, što 
Be — kako reče — dovoljno uvjerio 


O čestitom značaju budućega zeta 
svoga. 


Pošten nu  kradkovid i boležljiv 
starac nije o tom ni najmanje dvo- 
jio, da će Janica sretna biti s tim 
mužem, koji ju tako vjerno ljubi, pa 
koji je uza to također bogat. O lju- 
bavi pak kćeri svoje prama Ivanu 
mislio je starac, da će s Vremenom 
utaložiti, a to s tim više, što Ivana, 
kako je mislio, više na tom Svijetu 

nema, pa s toga se za cijelo nadao, 
da će Janica s vremenom zaljubiti 
muža, komu je sada kao zaručniku 
svome već nagnuta prijateljski. To- 
mu se i Krivudić nadao, samo što 
ga često u toj nadi spopade strah, 
čim se sjeti, da bi se ipak prije reda 
opet mogao vratiti Ivan. I to bijaše 
ponajviše uzrok, što je nastojao tako 
silno oko Blagaića, da se pospješi 
vjenčanje. »Pa ako i dođe, šapnu 
jednom muklo ispred sebe Krivudić, 
bit će mu prekasno, jer će Janica 
dotle već biti moja supruga, a ja ću 
tad već znati krepko na put stati 
svakomu slučaju, koji bi mogao ka- 
kogod smetati moj kućni mir«. 


Udova Kuljanićeva živjela je po- 
glije žalosne vijesti o smrti ljublje- 
noga svoga jeđinca na svom male- 
nom dvoru kao u kakvom manastiru. 
Ona nije nikud išla, a nju također 
nitro nije polazio osim jeđine Janice. 
Mila ta djevojka bijaše žalosnoj go- 
spođi jedini tješitelj anđeo u samoći 
njezinoj, jer svaki gotovo dan znala 

bi doći k majci dragoga svoga Iva- 
na, tješeći sebe _ i nju time, što bi 
znala pripovijedati ne samo o neka- 
dašnjim djetinjskim igrama s Iva- 
nom, već i o razvitku ljubavi svoje 
prama njemu, koju će ljubav — kao 
što vazda primjeti — do smrti svoje 
njegovati u srcu svome kao sveti 
plam. 


Međutim približavao se da jen- 
čanja. J anica bivala je . pad 
nija i žalosnija. Bijaše joj, kao da 
će se vjenčanjem tim  dijetili za 
uvijek od sreće života svoga. Pa 
umjesto da nastoji kakogod zabora- 
viti Ivana, mislila je gotovo nepre- 
stano na njega, te plačući čeznula 
za njim, akoprem je znala i uviđala, 
da joj sve njezine želje i suze ništa 
ne koriste. Ona se Krivudiću na no- 
add hda at, budući da ga je 

otice smatral j j 
> poma a za razoritelja svoje 


Vrijeme brzo prolazi, kad 

n : se čo- 
vjek boji zla kakova, te tako na 
brzo prođe i ono malo vremena, što 

ie imalo proći do  ustanovljenoga 
dana vjenčanja. 

U oči kobnoga toga dana prene 
se Janica od teška sna... Na istoku 
jedva poče rudjeti zora, nad kojom 
se blistala Danica u potpunoj svojoj 
sjajnosti. Pijetli u dvoru i u selu 
ispod dvora pozdravljahu kukurika- 
njem svanuće novog proljetnog dana, 
dočim je u ostalom još svuda vladao 
blagi onaj pokoj jutarnji, što ga ne 
može pero da opiše. Janica se brže 
obuče, te ode sama uskom i pozna- 
tom stazicom prama groblju, da po- 
sjeti grob mile majke svoje, pa da 
ge tamo  zadnjiput kao djevojka 
isplače, te majci u grobu da se po- 
tuži na svoju tugu i žalost... Polar 
gano je stupala naprijed. Teške mi- 
sli zaokupiše joj dušu. Lice njezino, 
prije rumeno kao proljetna ružica, 
bijaše sada blijedo kao lijer, a oči, 
prije jasne dvije zvijezde, bijahu sa- 
da potamnjele s mnogoga bdjenja i 
plača... Mili Bože, kakova to razli- 
ka između sad i nekad!... To ne bi- 

jaše vesela Janica, što je znala ska- 
čući i pjesme pojući putem proći, 
već to bijaše živa slika žalosti, što 
su ju sad pratile suze i uzdasi. 


Pošto Janica prispije k groblju, 
nađe tamo širom otvorena vrata. 
Unišavši zatim u groblje, opazi ne- 
daleko od groba majke svoje nekog 
čovjeka, ovita dugačkom vojničkom 
kabanicom, kako je klečeći pokraj 
jednog groba glavu naslonio na 
grobni križ. Činilo se Janici, da ga 
čuje, kako teško uzdiše. Ona se u 
prvi mah malko uplaši, te plaho pri- 
stupi bliže, misleći, da to ne može 
biti opak čovjek, koji mrtve štuje 
i ljubi. Pošto se dakle malko pribli- 
žila, nađe se u čudu, opazivši, da je 
to grob pokojnoga Kuljanića, gdje 
nepoznati taj čovjek sve još nepo- 
mično kleči, moleći se po svoj prilici 
Bogu... Nešto joj poče silno stezati 
grudi ..Ona stupi žurno naprijed... 
Oprava joj zašušti, a nepoznati čo- 
vjek, čuvši nekoga za sobom, obazre 
se iznenada. 

»Janice!...« »Ivane!...« zaklik- 
nuše u jedan par dva glasa, na što 
se Janica onesvijesti, te kao mrtva 
na tlo sruši... Ivan priskoči, digne 
i obuhvati dragu svoju, te ju opet, 
kao prije nekoliko godina, stane pri- 
tiskati na silno uzdrmane grudi svoje. 

Za nekoliko časova osvijesti se 


Janica, te progledavši, nađe se u na- 
ručju svoga Ivana. 


»Zar si ti to zbilja, moj Ivane, a 
ne duh tvoj?« upita ga umiljatim, nu 
slabim glasom Janica, dočim joj 
Ivan stane ljubiti mile oči i ohlad- 
njela usta. 


»Evo, je sam, dušom i tijelom 
tvoj Ivan!« 


»A kako je to moguće?« upita 
ga opet Janica primivši ga za obje 
ruke. »Ta nama je pisano, da si ti 
mrtav pao kod Krasnog-sela u 
Rusiji. 

»Da, tamo sam pao, ali ne mrtav, 
već samo ranjen, te sam zatim opet 

s pomoću božjom i jednoga prijatelja 
uskrsnuo«. 


Na. opetovano pitanje  Janičino, 
kako se to dogodilo, stane joj Ivan 
u kratko pripovijedati sve, što je 
čitatelju poznato, kako se s njime 
dogodilo, pa konačno primijeti, kako 
ga je mužik plemenitoga Kurganova 
sretno doveo đo granice poljske, gdje 
je Ivan svukao ruho ruskoga muži- 
ka, te se opet preobukao u prijašnje 
svoje haljine, pa zatim prošao Polj- 
sku i Njemačku, te bez ikakovih 
zapreka sretno došao u Hrvatsku. 
»Jučer u večer«, nastavi Ivan, »do- 
đoh u Karlovac, te ne mogav se 
strpjeti krenuh noću poštom odanle 

Baš sam malo prije ovamo pri- 
spio, i budući da u majčinu dvoru 
još svi spavaju, zato sam, ne hoteći 
nikoga buditi, krenuo ovamo, da 
posjetim grob  milog oca, dok se 
probude«. ž 


»A zašto nam nisi ništa pisao?« 
upita Ivana Janica suznim očima. 

šTa pisao sam dvaputa... Zar 
niste primili moje listove 7« 


»Nismo ni jednoga, do onoga, što 
ga onomadne pisao neki Kurganov 
momu ocu, gdje mu javlja smrt 
tvoju«. 

»šta!... Kurganov?... Pa on je, 
veliš, pisao tvome ocu?« upita Ivan, 
našav se u najvećem čudu. »A tko 
je donio taj list ?2« 

»Krivudić«, 


»Ha, Krivudić!« ciknu Ivan. »Ta 
to je očevidna đavolska varka! 2. 
Krivudić dakle? ... A kaži mi, zašto 
on to učini?« 

Na ove riječi Janica uzdrhta. 
Mrena joj pade s očiju i ona se sve- 
mu dosjeti. »Hvala Bogu«, reče za- 
tim, pošto se primiri, »što si sad 
došao — jer sutra bi već bilo preka- 
sno«. Sad i Janica stade u kratko 
pripovijedati Ivanu, kako ju je Kri- 
vudić već isprosio od oca, i kako je 
već sutra imala poći za njega. 

Ivan se s prva sav ukoči, čuvši, 
što je i kako, zatim pak plane i 
gnjevno poviče: »To će mi taj čo- 
vjek krvavo platiti!« 


»Nemoj tako, moj Ivane!« upade 
glasom punim blagosti Janica. »Ne- 
moj na tom mirnom i svetom mjestu 
misliti na kakovu osvetu, već ostavi 
to višnjemu sucu iznad oblaka, koji 
zna najbolje, kako da ovjenča prav- 
du, kako li da kazni nepravdu... 
Ti si sad opet ovdje... Sve će dobro 
biti! ... Eto već izlazi sunce«, na- 
stavi umiljato, »hajdmo sad najprije 
zajedno k tvojoj miloj majci, a za- 
tim k dobromu ocu mome... Mili 
Bože, ala će se oboje radovati... 
Hajdmo, hajdmo!« 

Ivan zatim Janicu uze za ruku, 
te s njom ode, kako bi rečeno, naj- 
prije k majci svojoj, a poslije s njom 
zajedno k staromu Blagaiću. 


Kako se Ivanova majka i stari 
Blagaić uzradovaše, viđeći opet Iva- 
na, to moramo samo u kratko da 

napomenemo, jer takav prizor, gdje 
čuvstva više djeluju nego li riječi, 
nije moći opisati dosta živo. Dosta 
će biti, ako kažemo, kako je Ivanova 
majka u jedan par plakala i smijala 
se od milinja, dočim je ujedno bla- 
goslivljala, grlila i cjelivala jedinca 
svoga, pa kako ga je i Blagaić, tro- 
nut od radosti, tako srdačno primio, 
kao da mu je rođeni sin. Vrijedni 
starac digao se u krevetu, te Ivana 
privukao k sebi i ogrlio sa suznim 
okom. Zatim morade Ivan do njega 
sjesti i opširno pripovijedati sve 
svoje zgode i nezgode. Janica je sta- 
jala s majkom Ivanovom sa strane, 
držeći ruku staričinu u svojim ru- 
kama. Radost blaženih obasja svim 
nazočnim lica, i svi duboko ganuti 
podigoše oči gore, kad Ivan ispripo- 
vijedi, kako bi čudnovato izbavljen 
od očevidne smrti. 


Pošto je zatim Blagaić razumio 
zlobnu osnovu  Krivudićevu, zovne 
slugu, te mu zapovijedi, da Krivu- 
diću, ako dođe, bez okolišanja kaže, 

neka se nosi odtale. — »Ti si«, na- 
stavi starac prama ivanu, »zadaću 
svoju riješio slavno, budući da si se 
vratio — kao bi ugovoreno među 
nami — kao kapetan i vitez počasne 
legije. Ja dakle ne poričem, što sam 
rekao i obrekao... Evo ti«,, reče 
napokon, dočim mu riječi zapinjahu 
od ganuća: »Evo ti, Ivane, najmilije 
i najveće blago moje«. To čim reče, 
uze ruku Ivanovu i Janičinu, te ih 
sklopi. »Tako,  djeco«, nastavi, »a 
gutra, ako Bog da, bit će svadba sva- 
kojako«. 


Jedva starac te riječič izusti, kađ 
li zamnije  štropot nekoga jezdca, 
koji žurno dojaha u dvorište. J ezdac 
taj bijaše Krivudić, koji je u onaj 
mah već sjahao s konja, te već na- 
umio, da ide gore u grad, kad li sluga 
pred njega izišavši javi mu nalog 
gospodara svoga, na što Krivudić za 
čas protrne i problijedi, nu razabrav 
ge hitro, uz strašnu kletvu i grožnju 
opet uzjaše vranca svoga, te krene 
kući, kao da ga bura goni. Seljaci, 

što su tom prilikom susretali Krivu- 
dića, zgroziše se nad strahovitim ]i- 
cem njegovim, pa im se činilo, kao 
da nečisti kakav duh po bijelom 
danu na crnom zmaju jaše đavolu 
u svatove. 


Mati Ivanova vratila se skoro 
kući, da izvrši neke poslove. Ivan 
pak ostađe cijeli dan kod Blagaića 
i kod mile svoje Janice, i tek kasno 
u večer vrati se sam kući. 


Drugi dan dakle — upravo na Jo- 
sipovo — vjenčan bi Ivan s Janicom. 
Ivan bijaše po naročitoj želji Bla- 
gaićevoj vjenčan u sjajnoj svojoj uni- 
formi, naravno, sa krstom počasne 
legije na hrabrim i poštenim hrvat- 
skim grudima. Poradi bolesti Bla« 
gaićeve ne bi svadba po staro-hrvat- 
skom običaju slavljena s običnom. 
bukom i vikom, već na tiho; nu 
zato bijaše ta svečanost tim srđač- 
nija, jer ono malo gostiju, što se 
tom prilikom sakupilo, bijahu sami. 
izabrani prijatelji kuće Blagaićeve i 
Kuljanićeve. 

Stari Blagaić, akoprem bolestan 
i slab, prisustvovao je ipak svečano- 
sti, pa poslije i gozbi. On bijaše ne- 
obično blijed, te se često nešto za- 
mislio. Upitan od Ivana, da li mu je 
možebit mučno, odgovori: »Nije, sin- 
ko, već me jedna samo misao uzne- 
miruje. Ja se nehotice sjećam Kri- 
vudića, o kojem sada za cijelo znam, 
da je zloban i opak čovjek, pa se za“ 
to bojim, da će nam se strašno osve- 
titi«. D 

»Taj ne će nikomu više nauditi 
moći!« reče stupiv u sobu Marko, 
čuvši posljednje riječi .Blagaičeve. 
»Pogledajte samo, milostiva gospodo, 
na prozor onamo prama drumu, pa 
ćete vidjeti nešto osobito«. : 

Na ove riječi svi, izim Blagaića, 
skoče sa svojih stolica, te _potrče k 
prozoru, gdje imađahu zbilja šta vi- 
djeti«. 

»A, je li moguće?« poviče naj- 
prije Ivan. »Ta ono je Krivudić, što- 
no ga sa jednim čovjekom straža 
prati drumom put Karlovca«. 

»Da, da, zaista!... Jest, Boga mi, 
ono je Krivudić!.. A kako to?... 
Što se s njim zbilo?... što je, kazuj 
nam, Marko!« uzeše u jedan par više 
glasova pitati. — Marko uviđajući 
važnost svoju, ukoči se po vojnički, 
kao da će raportirati, te stane pripo- 
vijedati: kako se jučer poslije podne 
u šumi pokraj puta za grmom na- 
mjestio, da lisicu dočeka, što ju ko- 
povi Sokol i Vidra potjeraše, al kađ 
tamo, opazi na bližnjem raskrižju 
Krivudića sa nekakovim lopovom — 
inače dezertercem. »I tu sam čuo«, 
nastavi Marko ozbiljno, »gdje je Kri- 
vudić toga dezerterca upućivao, kako 
treba da mladoga našeg gosp — da 
rečem, viteškoga gospodina kapetana 
Kuljanića, kad se buđe u večer vra- 
ćao kući, pod samotnim i starim 
onim dubom na kraju općinske šume 
dočeka i — ubije«. 


Svi se izim Ivana na ovu vijest 
zgroze, a Blagaić još većma probli- 
jedi i potiho reče: »Evo slutnje 
moje«! 

»Kazuj dalje, Marko!« reče posve 
hladnokrvno Ivan. 


»Hoću, gospodine kapetane«, na- 
stavi, sve još soldački ukočen starac: 
»Vidio sam zatim, kako je Krivudić 
onoga lopova sa nekoliko zlatnih du- 
kata zakapario, a još deset puta. to- 
liko mu obećao, ako svrši svoj posao, 


kako valja. Zatim se ta dvojica ra- 


stadoše, a ja na vrat na nos bjež' 
do obližnje straže sigurnosti, gdje 
gospodinu komandantu oikrih to ko- 
varstvo. Jučer odmah poslije sun- 
čanoga zahoda odveo sam potiho 
stražu na određeno mjesto, kamo 
za pol sata onaj dezerterac zbilja 1 
dođe — i to čvrstvo pijan. Straža 
ga uhvati, a on odmah sve ispovje- 
di, te tako danas njega s Krivudićem 
prate pred sud u Karlovac, gdje će 
sigurno oba zlo proći«. 


Jedva Marko izusti posljednje ri- 
ječi, već Ivan k njemu pristupi, te 
srdačno ogrli poštenoga starca, koga 
toj javni dokaz srdačnog nagnuća 
Ivanova neobično gane i smuti, pa 

zato stade plesti i tomu se protivi. 
»Molim, gospodine kapetane«, reče 
zapinjuć riječima, »subordinacija... 
'Ta to bijaše moja prokleta dužnost... 
Molim, ta ja sam bio samo kaplar«. 


»Ali si čovjek«, reče Ivan, zakrčiv 
starcu riječ, »koga ispod proste ha- 
ljine resi vjerno, pošteno i odvažno 
srce hrvatsko, a to, Boga mi, uprav 
toliko vrijedi, ako ne više, koliko 
svaka druga čast ili odlikovanje«. 


Svi gosti bijahu ganuti, a staro- 
mu Marku polete niz obraz dvije go- 
leme suze, te se u sijedih i dugačkih 
njegovih brčina izgube. 


I tako se ipak svrši svadba Iva- 
na Kuljanića sa dražesnom Janicom. 
Nov život, pun neizrečene slasti i 
blaženstva, nastade za novovjenčane. 
Nu kao što to obično biva, u životu 
čovječjem, da naime udes u pun 
kalež sreće čovječje rado miješa po 
koju gorku kaplju tako i tu bilo, jer 
za mjesec dana poslije svadbe umre 
Blagaić u naručaju mile djece svoje. 

Ivan je skoro zatim zbog zadobi- 
venih rana svojih molio za odpust, 
što mu ga s najvećom pohvalom po- 
dade  vojevno poglavarstvo. Od to 
doba bavio se gospodarstvom na 
združenim svojim imanjima. 

Majka Ivanova doživjela je dvoje 
unučadi, jedno muško, a drugo žen- 
sko. Muškomu bijaše ime Fedor, a 
ženskomu Marja, budući da se tako 
zvahu kumovi djece: Kurganov na- 
ime i supruga mu, s kojima Ivan 
ostade u prijateljskom pismenom 
savezu. 


A što bi sa starim Markom? — 
Nije šala, on je avanzirao, te od špana 
postao dvorskim. Taj vrijedni starac 
veselio se je unaprijed, kako će za 
koju godinu s malim Fedorom u lov 
ići, akoprem mu se uvijek — kad bi 
god govorio o tom — stara Dora ru- 
gala, proričući mu, da će on, dok 
Fedor poraste, umjesto puške dva 
štapa trebati i na njih se vući. 


Akoprem je Ivan bio ponešto uda=-| 
ljen od doticaja sa silno uskolebanim 

tada svijetom, to su ga ipak svi do- 
gađaji tadašnji veoma zanimali, pa 
s toga nije nikakovo čudo, što ga je, 

kao bivšega francuskog oficira, stra- 

šno dirnulo, kad je godine 1815. u 
novinama čitao tužnu vijest o Napo- 

leonu, što ga kao sužnja dne 18. li- 

stopada odvedđoše na samotni i kršni 

otok svete Jelene, da ondje sred pu- 

čine morske ukrote onoga, koji 

je prije gospodovao cijelim svijetom. 

Ivana spomenuta vijest silno uzdrma 

i ražalosti, te zato podere novine i_ 
baci u kut. »Dakle to je najposlije 

dočekao slavni Napoleon!« reče tađ 

poluglasno i gnjevno, razgovarajuć 

se sam sa sobom. »To je dakle doče- 

kao taj veliki muž, komu bijaše pre- 

tijesan cijeli svijet?... O slavo! sađ 

tek vidim, da si tašta i ništetna, kad 

se iznevjeri tomu izvanrednom  čo- 

vjeku na tako strašan način«. 


»Tako je, mili Ivane«, primijeti 
Janica, koja iza toga sa čedom u na- 
ručju straga potiho pristupi i miloga 
svog muža poljubi u potamnjelo če- 

10. — »Slava, osobito takova, tašta 
je, jer priliči žarkoj munji, koja 
čim sine, već trijeskom udari, te ža- 
rom svojim sve upropasti, što joj 
god na put stane. Ja sam slaba žena, 
te ne razumijem visokih i odviše 
mudrih svari, ali zato ipak cijenim, 
da je o Napoleonu, kojega si tii 
otac moj uvijek hvalio i u zvijezde 
kovao, ipak ono potpuna istina, što 
je višeputa znao reći tvoj pokojni 
pametni otac, kad se s mojim prepi- 
rao o Napoleonu«. 


»Da, da, sjećam se!« upane Ivan. 
»Mili moj otac znao bi reći: da bi 
bio Napoleon mogao postati u pra- 
vom smislu riječi velikim čovjekom, 
dapače novim reformatorom svijeta, 
KAd bi bio drugačije shvatio zadaću 
svoju. Ali ovako postade samo veli=, 
kim  silnikom, gradeći na ropstvu 
ostalih ljudi veličinu i taštu svoju 
slavu, koja će ga upropastiti prije 
ili poslije«. 

»Pa zar nije pravo kazao tvoj po- 
kojni otac ?..., Vjeruj mi, mili Ivane«, 

nastavi ganuta Janica, »da nij 

naše ljubavi, združene sa loodo 
ne znam bismo li nas dvoje mogli 
uz drugu kakovu slavu biti tako sret- 
ni, = što smo sada«. 

»Pravo imaš, srce moje« imjeti 
Ivan, »slava, kako evo vidio presta, 
ali nam zato preosta ljubav!« Na 
ove riječi opet se razvedri Ivan, te 
poljubi krasnu svoju ženku i malu 
Marju u naručaju njezinu. 


MIRKO BOGOVIĆ 
(2.-1I-1816 — 4.-V.-1893.) 


DJELA : 
Drame: ' 


Frankopan 
Stjepan, posljednji kralj Bosanski 
Matija Gubec, kralj seljački . 


Novele: 
Hajduk Gojko 
Vidovdan na Loborgrađu 
Krvavi most u Zagrebu 
Slava i ljubav 
Ubojstvo na Greben-gradđu 
Crnogorska osveta 


Stihovi: 
Izabrane pjesme 
Matica Hrvatska u Zagrebu izdala. 


1895. Bogovićeva »Pjesnička djela« 
u 3 sveska. 


MALA KNJIŽICA | 


BIBLIOTEKE LIJEPE KNJIG 


donosi u svojim izdanjima djela 


T. 
8. 


hrvatskih klasika 


sađa izašlo: 


. August. šenoa: Turopoljski top 


Antun Gustav Matoš: Pereci, fri- 
ški pereci... 


. Janko Jurković: Pavao čČuturić 


Vilim Kerajac: Auvergnanski 
senatori sla 
Vjenceslav Novak: U glib 


. Milutin Cihlar_ Nehajev: Zeleno 


Mer6 
Mirko Bogović: Slava i ljubav 
1z, naroda za narod 


U pripremi: 


. 9. Ljubo Weisner: članci 
10. Vlađimir Mažuranić: Lišće 


Cijena pojedinoj knjizi 4 dinara. 


Narudžbe prima: BELKA, Zagreb, 
Berislavićeva 3.-1I.-kat, tel. 44-03. 


BIBLIOTEKA LIJEPE KNJIGE 


izdaje djela svjetske i domaće knji- 
ževnosti u luksuznom izdanju i bi- 
ranom izboru. 


Do sada izašlo:, , 
1. Romain Rolland: Michelangelo 
2. Romain Rolland: Beethoven 
3. Romain Rolland: Tolstoj 
4. Alphonse Daudet: Tartarin 
Taraskonac 
5. dr. Drago Ćepulić: Ličnosti eseji 
. 6. Bernhardt Kellermann: Strast 
%. Vladislav Kušan: Ars et artifex 
I. dio 
8. Vladislav Kušan: Ars et artifex 
I. dio 


U pripremi: 


9. Zlatko Milković: Tamnica I. dio 
10. Zlatko Milković: Tamnica II. dio 
11. Martin Kukučin: Mladost 

12. Knut Hamsun: Blagoslov zemlje 


Pretplatna cijena mjesečno din. 45.— 
Knjige izlaze svakog mjeseca. 


Narudžbe prima: BELKA, Zagreb, 
Berislavićeva 3.-IHI.-kat, tel. 44-08. 

Roditeljima i učenicima! 


PROSVJETNI ZAVOD 


privatna škola bez prava javnosti 


| LAGREB 
usa 6 — Telefon 24 - 863 
: upisuje 






učenice i učenike u 


rivatniu gimnaziju 
od 1 - Vili razreda 


Privatnu gradjansku školu 
Trg. tečajeve prof. S. Furdeka 


sa pravom javnosti 


Naklada Građanske i“ agr 
Martićeva ulica br. 17. — Tel. 44-03 


ko 


